Tetap Berdegup Meski pun Di Keluarkan Dari Badan, Ketahui Fakta Menarik Sempena Hari Jantung Sedunia!

Apa yang istimewa bagi 29 September hari ini? Ia merupakan hari istimewa bagi Hari Jantung Sedunia! Hari Jantung Sedunia ini di sambut bertujuan untuk memperingati kesedaran kepentingan menjaga kesihatan jantung!

Jadi bagi hari istimewa mengingati kesihatan jantung ini, anda perlu beberapa fakta yang menarik mengenai jantung manusia. Ayuh kita lihat bersama keistimewaan jantung manusia hasil ciptaan Yang Maha Esa.

Bila kita soal mengenai jantung, siapa sahaja tidak tahu bertapa pentingnya organ ini sebagai tunjang utama untuk mengepam darah ke sulurh tubuh badan. Bahkan, jika organ ini terhenti, tiadalah pengganti yang dapat mengepam darah ke seluruh organ dan seseorang itu akan mati dengan segera!

Di Malaysia, purata bilangan kes kematian adalah berpunca dari masalah jantung, ramai yang telah pergi akibat sakit jantung. Tetapi ramai juga yang tidak tahu kepentingan menjaga jantung ini walaupun ia merupakan satu kepentingan buat diri kita untuk sentiasa berwaspada tentangnya.

Anda pernahkan dengar sewaktu kecil-kecil dahulu bahawa saiz jantung kita hanya sebesar penumbur tangan ini? Ya, fakta itu sememangnya betul kerana anggaran saiz jantung manusia adalah sebesar penumbuk. Walaupun ia kelihatan kecil berbanding organ pada tubuh badan, lihatlah kekuatannya untuk mengepam darah ke seluruh badan dan juga otot.

Bagi kadar degupan jantung bagi orang yang normal adalah antara 60 hingga 90 degupan dalam masa seminit. Jadi apabila di darabkan dengan masa satu hari iaitu 24 jam, ia akan memperoleh kadar degupan sebanyak 86,400 hingga 129,600 degupan dalam masa sehari! Walaupun begitu, organ ini akan terus-menerus berdegup tanpa henti. Jika jantung berhenti buat seketika waktu atau beberapa minit, anda boleh terus pitam kerana darah tidak akan sampai ke otak.

Kalau anda hendak tahu, degupan jantung ini di kawal oleh satu sistem konduksi yang boleh menghasilkan aliran elektrik dengan sendiri untuk merangsang otot-otot jantung mengecut dan mengendur. Oleh dengan itu, bila ia di keluarkan dari badan, aliran elektrik tersebut akan terhasil dengan sendiri. Apa yang lagi menarik? Ia masih berdegup!

Penyakit jantung sering menjadi punca nombor satu kematian di dunia, ia juga di sebut sebagai penyakit jantung iskemik (IHD). Ia menjadi penyakit nombor satu di peringkat global dan juga Malaysia di mana punca masalah ini berlaku apabila salur darah koronari yang membekalkan darah ke sel-sel jantung tersumbat di sebabkan oleh darah dan oksigen tidak sampai ke sel tersebut sehingga boleh menjejaskan fungsi organ ini.

Kebanyakan sel lain, ia boleh membiak dan berkembang untuk menggantikan sel yang telah rosak, bukan buat sel jantung. Sel pada jantung tidak berkebolehan untuk membiak oleh itu menjadi satu organ yang sangat penting buat manusia. Jika kulit kita terlukam sudah pasti badan akan memberi isyarat untuk ke sel kulit dan membentuk satu sel baru bagi menggantikan sel yang telah mati (telah menjadi luka). Tidak pula pada jantung kerana ia tidak mampu untuk menyembuh dan berkebolehan seperti itu.

Sempena hari jantung sedunia, kami dari Hijabista ingin menyarankan anda supaya sering jaga kesihatan diri dan jantung. Jantung hanya ada satu sahaja dalam dunia ini di cipta khas untuk setiap makhluk yang hidup, pastikan anda bertanggungjawab dan jangan lakukan perkara yang boleh memudaratkan diri. Selamat hari jantung sedunia semua!


Hilangkan Jerawat Dengan Kiub Strawberi, Kulit Rasa Sejuk & Lembap Bila Sapu Di Muka

Selain masalah jeragat antara masalah lain yang berkaitan dengan wajah, sering dialami oleh ramai wanita adalah jerawat. Masalah ini memang sangat biasa hinggap pada kulit wajah, lebih-lebih lagi jika kita kurang beri penekanan pada soal penjagaannya. Masalah jerawat ini jika dibiarkan akan terus membesar dan jika tidak diatasi akan menyebabkan seseorang itu boleh mengalami breakout teruk.

Perkongsian wanita ini di laman sosial facebook, Esyima Zamri yang juga merupakan seorang Pensyarah ini cara untuk matikan jerawat. Dia turut memberitahu punca bagaimana jerawat ini terjadi dan matikannya hanya guna petua tradisional.

Dia juga turut berkongsi video cara-cara untuk membuatnya menggunakan buah strawberi yang dicampur dengan madu dan bekukan dalam peti sejuk seketika. Video ini telah ditonton lebih 19 ribu netizen di laman sosial facebook miliknya.

PUNCA JERAWAT:

1) Masalah hormon tidak stabil
2) Gemar makan makananan pedas dan berminyak.
3) Stress akan menyebabkan radang jerawat.
4) Penggunaan alat solek yang berlebihan dan tidak dicuci bersih.
5) Dan lain lain lagi penyebab.

Jerawat boleh dimatikan dengan mengamalkan bahan antioksidan yang terdapat di dalam strawberi dan campuran madu.

Jom sama sama kita cuba petua ni. Yang paling penting ianya mudah dan selamat.

BAHAN-BAHAN:
3 biji strawberry
1 sudu madu

CARA MEMBUAT:

1. Kisar buah strawberry sehingga lumat.
2. Campurkan 1 sudu madu.
3. Tuang di dalam ice tray untuk dibekukan di dalam peti ais.
4.Kemudian barulah kiub strawberi ini disapu secara rata di seluruh wajah. Petua ini bukan sahaja mudah dibuat tetapi ia juga selamat untuk kulit wajah. Nak hilangkan jerawat memang mudah sahaja.

Strawberi adalah buah yang berkhasiat untuk menghilangkan minyak yang berlebihan, menjaga kelembapan kuit, mencerahkan kulit dan juga menghilangkan bekas jerawat serta membantu meredakan radang jerawat.
Madu pula dapat melembapkan kulit, mencegah penuaan, membunuh jerawat kerana madu memiliki kandungan anti-bakteria sehingga jerawat dan parutnya dapat dihilangkan. Boleh digunakan setiap malam untuk kesan terbaik!

Semoga dengan perkongsian ini dapat membantu anda mengatasi masalah jerawat dengan cara alami.

Gosok. Jangan tak gosok !


14 Cadangan Jenama Sneakers Wanita Stailo Juga Terkini Dan Ini Cara Memilih Yang Tepat!

Salah satu perkara yang boleh menampakkan penampilan hijabi adalah kasut yang disarungnya. Walaupun banyak jenama kasut wanita terbaru di pasaran saat ini yang boleh anda suai padankan dengan outfit anda agar terlihat lebih impak.

Salah satu jenis kasut  yang banyak menjadi kegemaran hijabi adalah sneakers. Ya, kini sneakers tidak hanya boleh dipakai untuk aktiviti sukan sahaja. Namun, banyak sekali sneakers wanita terbaik yang juga memiliki rekaan stailo dan boleh digunakan setiap hari.

Soalnya, sneakers memang menawarkan keselesaan bagi pemakainya. Modelnya yang tertutup dengan terdapat tali di atasnya buat anda tetap fleksibel dan boleh aktif bergerak. Apalagi, sneakers juga cenderung multifungsi bukan. Boleh menjalani aktiviti sukan, untuk acara-acara formal, atau untuk santai.

Pelbagai jenama sneakers dan sangat variasi di pasaran. Mulai dari jenama internasional yang memang sudah terkenal, hingga brand lokal dengan kualiti dan model yang tidak kurang hebatnya. Kalau anda sedang mencari sneakers yang bagus, pastinya tidak boleh memilih begitu sahaja atau bergantung pada model yang terkenal sahaja? Ada beberapa hal yang perlu dipertimbangkan, semak dahulu tip memilih sneakers padan dengan anda!

Memilih ukuran alas kaki memang tidak boleh dipandang rendah. Kasut yang terlalu besar atau kecil, tentunya sahaja mengganggu keselesaan anda ketika dipakai. Jadi sekiranya anda membeli sneakers, pilih ukurannya secara tepat, ya. Terutama jika membelinya secara online.

Kalau anda akan menggunakan sneakers untuk berolahraga, pilih model trainers yang lebih sporty dan ringan. Sementara untuk penggunaan aktiviti harian yang lebih ringan, sebaiknya pilih model klasik yang simpel. Namun, anda juga boleh memilih model sneakers yang cenderung versatil dan boleh untuk pelbagai acara.

Bahan pembuat sneakers tentu bermacam-macam dan masing-masing punya ciri tersendiri. Satu perkara yang pasti, jangan pilih sneakers yang bahannya buat kaki anda tidak selesa. Misalnya yang terasa terlalu keras sehingga kaki anda melecet, terlalu berat, atau yang buat kaki sakit malah jadi terasa panas. Kalau membeli secara langsung, anda boleh mencubanya terus terlebih dahulu. Namun sekiranya secara online, baca dulu spesifikasi sneakers tersebut, bila perlu baca ulasan pemakai sebelumnya.

Itu dia beberapa tip memilih sneakers wanita terbaik. Kini anda tidak perlu bingung memilih dari sekian banyaknya produk sneakers di pasaran.

Jenama Skechers secara rasmi melancarkan kolaborasi anime terbaru mereka: Skechers X One Punch Man Collection. Dicipta bersama superhero manga dan francais anime ‘One Punch Man’, koleksi ini menampilkan empat gaya kasut baru untuk lelaki dan wanita, dengan setiap warna diilhami oleh watak ikonik dari siri Saitama/One Punch Man, Genos, Tornado dan Sonic. Keselesaan mengayakan sepasangan kasut jenama Skechers tidak perlu dibahaskan lagi.

Kegemaran Farrah Fawcett, sneaker serbaguna ini juga menjadi gaya gaya jalanan.

Adidas telah bergabung dengan Parley, sebuah organisasi yang memfokuskan perbincangan di lautan. Bersama-sama, mereka memasukkan kembali sampah plastik laut menjadi kasut.

Apabila anda dan pasangan mahu menyamai gaya inilah pilihan yang tepat. Sneaker yang boleh digayakan oleh wanita atau lelaki, siapa tidak tahu yang memakai warna merah jambu!

Serlahkan gaya Victoria untuk membuat kasut yang bergaya kerjasama khas dengan Reebok.

Terinspirasi oleh gaya hidup New York, flat shoes dan sneakers CitySole memiliki kemudahan bawah tanah, diperkenalkan dalam rangkaian warna dan bahan campuran yang diilhamkan oleh retro.

Nike SB Dunk Low Pro memberikan gaya Dunk dengan sentuhan Valentine dalam kerjasama dengan Strangelove Skateboards. Unit Zoom Air di tumit dan lidah empuk memberikan keselesaan ikonik. Tambahkan hamparan baldu dan suede bertekstur dalam warna Valentine klasik, serta grafik jantung di solnya, dan anda mempunyai kasut yang sesuai untuk dicintai.

Varix WC dengan rekaan yang sporty. Kasut ini memang terinspirasi dari gaya skate sillhouette pada akhir 90-an hingga awal tahun 2000. Meski terinspirasi dari tahun 90-an, modelnya tetap moden dengan gabungan beberapa warna. Rekaan bahagian bawahnya ada Wafflecup dan terdapat pelapis UltaCrush sockliner yang selesa.

Sama ada anda memakainya bersih berkilau atau dilemparkan di dalam kotoran, itu adalah klasik yang tidak dapat ditandingi.

Sekiranya anda seorang ibu yang mengayakan sneakers ini, anda seorang ibu yang cool!

Stan Smiths kelihatan hebar dengan semua gaya.

Tampak seperti hijabi nerd tapi anda adalah yang paling bersahaja dalam gayakan sneakers ini.

Baik kasut kasut Balenciaga Triple S dan yang kelihatan seperti baju sejuk kaki sudah lama menjadi tumpuan, tiba masanya mereka memberi ruang untuk anda yang lebih berfokus pada prestasi.

Sambarose ini memiliki platform outsole setinggi 2,5 cm yang tampak lebih tinggi. Kemudian untuk bahagian atasnya dibuat dari kulit dan memiliki stail dengan 3 garis yang warnanya senada dengan warna sol. Sesuai dipadankan dengan pelbagai outfit untuk ke majlis apa pun.


Derma Darah Sejak Tahun 1988 Lagi, Warga Emas Ini Diraikan Atas Jasanya

Menjadi penderma darah sejak tahun 1988 lagi, kini seorang warga emas ini diberikan gelaran wira yang banyak berbakti. Ramai yang kagumi atas pengorbanan dan konsistennya dalam menjalankan tanggungjawab menjaga sesama manusia!

Pendermaan darah kali ini juga merupakan titik pengakhiran buat rekod derma darahnya kerana dia bakal mencecah usia 70 tahun tidak lama lagi.

Dimaklumkan lagi, En Lum juga telah mula menderma darah dengan konsisten semenjak tahun 1988 lagi yang sekali gus menjadikannya sebagai penderma aferesis sejak tahun 2000 sehingga ke hari ini.


Penuhi Hasrat Hati Ke Tanah Suci, Lelaki OKU Tekad Jalan Kaki Ke Mekah!

Baru-baru ini kecoh di aplikasi Tik Tok apabila seorang lelaki golongan Orang Kurang Upaya (OKU) warganegara Malaysia menyatakan hasrat hatinya untuk berkunjung ke Tanah Suci Mekah Al Mukarammah dengan berjalan kaki.

Lelaki berkenaan menguar-uarkan berkenaan perjalanan solo sejauh 10,161 kilometer (km) dari Bidor ke Mekah, bermula Isnin lalu, menerusi hantaran di aplikasi Tik Tok miliknya.

Pemilik nama Herry Nizam itu berjaya meraih perhatian wargamaya hingga menjadi sorotan rakyat Malaysia yang rata-ratanya menzahirkan rasa kagum dengan hasrat Herry. Meskipun, tidak sempurna sifatnya namun keazaman dan tekad menuju rumah Allah yang ingin dicapai mendapat sokongan penuh dari seluruh umat Islam di negara ini.

Dalam video yang dimuatnaik Herry menerusi akaun TikToknya, dapat disaksikan dirinya yang kudung tangan kiri begitu bersemangat memulakan perjalanan dengan menggalas sebuah beg bersama sehelai Jalur Gemilang.

Hijabista difahamkan Herry bakal menempuh perjalanan yang panjang dan perlu merentasi sebanyak 12 buah negara bermula dengan Thailand sehinggalah tiba di negara destinasi terakhir beliau iaitu Arab Saudi.

Dalam hantaran terbaharu 9 jam yang lalu, Herry memaklumkan kini dia telah tiba di Thailand, dan bakal bergerak ke negara seterusnya iaitu Myanmmar.

“Ini lah makan tengahari saya di bumi Thailand, syukur seadanya selepas Zohor sambung lagi perjalanan saya di Myanmar,” tulisnya ringkas pada hantaran tersebut.

Herry berkata, berdasarkan semakan peta perjalanan di aplikasi Google Map, dia memerlukan masa selama 84 hari dan 10 jam bagi melengkapkan perjalanan sejauh 10,161 kilometer (km) itu.

Sekadar info, terdahulu media pernah melaporkan, misi sama dilakukan oleh seorang lelaki dikenali sebagai Adam Muhammad yang menempuh perjalanan sejauh 6,500km dengan berjalan kaki dari rumahnya di Wolverhamppton, England ke Mekah.

Adam yang memulakan perjalanan pada Ogos 2021 mengambil masa selama 11 bulan dan tiba di Tanah Suci Julai 2022 bagi menunaikan haji di usia 52 tahun.


Tutorial: Gaya Hijab Less Than 5 Minute… Mudah & Stailo Buat Hijabi Bersiap Ringkas Ke Majlis Open House!

Nampaknya minggu ini pati ramai yang mendapat undangan rumah terbuka. Apa kata untuk kelaina kita cuba gaya hijab lain daripada yang lain.  Tetapi buat hijabi yang sukakan gaya hijab yang simple tapi masih mahu nampak stailo, anda boleh cuba gaya ini. Tidak memerlukan masa yang lama, kurang dari 5 minit sahaja, terus siap. Percayalah penampilan anda nanti akan mendapat pujian rakan lain.

Selain sesuai untuk digayakan ketika majlis yang formal, anda juga boleh cuba gaya hijab ini pada hari kasual untuk tampak lebih bergaya.

Langkah Pertama : Untuk tutorial ini anda memerlukan hijab material shawl, tidak kira                                   shawl material biasa ataupun satin.

Langkah Kedua: Bahagikan bahagian kiri dan kanan shawl tersebut, ikut keselesaan.

Langkah ketiga: Lipat sedikit shawl di bahagian tepi muka, dan bawa ke bahagian sisi                                 kepala dan pinkan dengan jarum peniti.

Langkah keempat: Di bahagian sebelah lagi lilit kan di atas kepala dan bawa lebihan                                       lilitan itu kehadapan.

Langkah kelima: Lebihan di sebelah lagi yang pendek itu, masukkan di dalam baju.

Langkah keenam: Kemaskan dan siap !

Selamat mencuba !


Perkongsian DIY ‘Liptint’ Ala Korea Yang Bajet Bawah RM10 & Selamat. Tak Payah Risau Kalau Tertelan!

Tidak dinafikan macam-macam petua kecantikan yang dikongsi oleh pengguna laman sosial. Ada yang boleh diikuti dan salah satunya adalah perkongsian wanita ini yang membuat cara membuat liptint ala-ala Korea.

Dengan hanya bajet tak sampai RM10, liptint ini boleh dipakai bila-bila masa sahaja dan tak payah risau jika tertelan.

Perkongsian yang dimuat turun ini juga telah menerima butang share lebih 6 ribu melalui dan rata-rata memberi komen positif.

Ayuh kita lihat cara membuatnya yang cukup mudah.

HARI NI KAMI NAK SHARE LIPTINT ALA2 KOREA NI BUAT SENDIRI KAT RUMAH SIAP BOLEH TELAN LAGI TAW

1-Sediakan bekas kosong yg kecik ataupun bekas lipstik yg dh xguna n dah habis.pastikan bekas tu ada berus kecik yaa.dlm pic ni kami guna bekas highbeam yg dh xpkai.

2-Sediakan sirap rose ni yg pekat punya tau.yg ni benda wajib

3-Lepastu hampa tuang ja sirap rose tu dlm bekas.terpulang hampa la nak bg penuh ka skit ka kn

4-Last skali hampa ambik berus tu sapu atau dot satu titik kat bawah bibir tu kemam dan SIAP!

JANGAN RISAU LIPTINT NI KALAU MINUM AIQ PUN TAHAN LAMA

TIPS NI UNTUK PEREMPUAN SAHAJA NA.SELAMAT MENCUBA TQ

Kredit: Suha Nasuha VIA Tips Wanita Cantik


Di Usia 40-an, Scha Alyahya Akui ‘Dua Perkara’ Ini Jadi Amalan Untuk Atasi Kesan Penuaan!

Nama Sharifah Nor Azean Syed Mahadzir Al-Yahya atau lebih dikenali sebagai Scha Al-Yahya mula melonjak ketika membintangi, Awan Dania dan masih kekal relevan dalam industri seni tanah air sehingga hari ini.

Bekas Juara Dewi Remaja 2005 / 2006 ini yang juga merupakan suri hati kepada pengacara, Awal Ashaari ini baru sahaja meraikan ulangtahun kelahiran yang ke-40 tahun pada 30 Mei lalu.

Hijabista berkesempatan menemubual Scha Alyahya di sebuah acara baru-baru ini dan mendapatkan pandangan serta rutin kecantikan beliau di usia 40-an. Ini respon yang diberikan oleh ibu kepada dua cahaya mata comel Lara Alana dan Lila Ameena ini.

Menurut Scha dia akui, apabila semakin berusia, dia juga tidak dapat lari dari menerima kesan penuaan seperti garis-garis halus pada wajah.

“Tak nampak ke kat mata saya dah ada garis-garis, dekat leher saya dah ada kesan penuaan, tapi lighting sekarang hebat.

“Memang ada nampak kesan penuaan tu, tapi Scha apa-apa pun, macam orang lain cakap lah, kena ada SPF, Scha itu je,” ujarnya.

Untuk pengetahuan Hijabi, antara kebaikan menggunakan produk yang mempunyai SPF pada wajah adalah bertujuan untuk melindung dan menjaga kesihatan kulit. Ini kerana SPF memiliki kandungan nutrisi dan vitamin yang sangat baik untuk kulit anda.

Malah, kandungan SPF yang sering digunakan dalam krim pelindung matahari (sunscreen) juga dapat mampu meremajakan kulit dengan memperlahankan kesan penuaan serta menjaga kecerahan dan kebersihan kulit setiap masa!

Ketika ditanya, adakah Scha masih percaya untuk mengekalkan kecantikan dan kesihatan tubuh badan dengan hanya menggunakan bahan-bahan alami (Au Naturale), Scha menjelaskan bahawa dia percaya dan mengamalkanya dalam kehidupan seharian.

Dalam masa yang sama, katanya melakukan rawatan pemulihan kulit wajah seperti rawatan Facial di pusat kecantikan (SPA) juga merupakan rutin wajib yang diamalkan Scha iaitu sebanyak dua kali setiap bulan.

“Of course masih percaya bahan-bahan alami dan semulajadi (Au Naturale), mereka kata kurangkan gula, jadi itu je yang Scha lakukan!”

“Facial kena buatlah, tipu lah kalau tak buat facial atau benda-benda tu. Kita tetap ada lakukan rutin tu, sebulan dua kali,” Jelasnya.

Untuk rekod, Scha Al-Yahya dan Awal Ashaari mendirikan rumah tangga pada 2012 dan hasi perkongsian hidup berkenaan, kehidupan mereka telah diserikan lagi dengan kehadiran dua cahaya mata iaitu Lara Alana dan Lila Ameena.


Suami Fahami Emosi Isteri Yang Sentiasa Berubah, Wanita Bukan Banyak Kerenah, Mereka Cuma Penat. Nasihat Lelaki Ini!

Tanggungjawab dan tugas wanita memang besar. Apatah lagi jika seorang wanita itu bergelar isteri dan seoarang ibu. Tanggungjawab yang dipikul semakin bertambah apabila perlu menguruskan hal rumah, suami serta anak-anak dan dalam masa yang sama turut bekerja demi membantu si suami.

Tidak hairanlah jika ada wanita yang beremosi sepanjang hari akibat kelelahan melaksanakan tanggungjawab mereka. Sebenarnya, tanggungjawab ini boleh menjadi ringan sekiranya si suami membantu isteri menguruskan hal-hal ringan seperti menjaga anak, mencuci pinggan dan lain-lain lagi.

Emosi seorang wanita ini sentiasa berubah. Bila sudah terlalu penat, pasti ada sahaja perkara yang tidak dikena pada pandangan mata. Mulalah marah tidak tentu pasal. Sebagai seorang suami, lelaki sepatutnya selalu bertanya tentang keadaan isteri dan fahami emosinya.

Seperti yang dikongsi oleh Abu Hurairah Asifa di Facebooknya tentang emosi wanita bila penat. Menurutnya, pasti segala sikap dan perangai akan keluar dan membaham si suami. Jadi, sebagai suami, anda perlu sabar melayan kerenah mereka.

Ini perkongsiannya. Semoga bermanfaat untuk semua suami di luar sana. Fahami emosi isteri anda dan jangan anda pula yang marah-marah hingga akhirnya bergaduh suami isteri.

Saya pakai baju macam biasa.

Isteri nampak terus tanya..

“kenapa pakai baju tu?”

Saya tengok baju yang saya pakai. Ya! Saya sedang memakai baju. Apa salah baju ni. Ini kan baju yang biasa saya pakai? Saya tanya diri. Buruk padahnya kalau tanya isteri.

“Oh, takpe. Abang pakai baju lain ek”

‘Takyah lah. Pakai je baju tu’

Baik. Baru nak buka sarung balik.

“Bagi sup tulang dan nasi satu!”

Order di kedai makan.

‘Kenapa order sup tulang je? Cuba abang makan lain plak!”

Allahu, nak makan pun tanya lagi.

“Kalau camtu, abang tukar makan lain lah ya”

‘Tak yah. Susah plak nak tukar-tukar. Makan je’

Bergetar rasa iman. Terbayang syurga yang akan di diami. Terasa burung-burung turut menyanyi supaya kurang rasa nak kakikan isteri.

Sebelum tidur, isteri diam di hujung tv.

Ni kalau pejam mata terus, memang mimpi ngeri. Baik tanya dulu, walau berhadapan saat ni, Allah je yang tahu sukarnya nak hadapi.

‘Saya tidur dulu ya’

Sambil hulur tangan pada isteri.

“Tidur je tahu”

Allahu, dah malam tidurlah sayang. Nak main teng-teng ke?

Saya duduk depan isteri. Saya lihat wajahnya. Saya tatap matanya. Saya tak usik apa-apa walau tangannya.

Saya cuma kata,

“Abang ni lelaki. Lelaki yang suami. Banyak perkara yang boleh abang hadapi, tapi abang memang lemah untuk menghadapi isteri. Kalau ada terasa, abang minta maaf. Kalau ada tak cukup, mintalah. Abang akan usaha. Kalau semua tak sempurna, doakan itu pada Tuhan kita”

Isteri perlahan-lahan pegang tangan.

Meletakkan kepala di bahu.

‘Maafkan saya. Saya penat..’

Ya, hanya itu sebenarnya isteri kita. Dia penat.

Orang perempuan, bila emosinya penat, maka segala sikap dan perangainya akan keluar dan membaham suaminya.

Kadang suami mampu diam.

Kadang suami tak faham.

Kadang suami tak tahan, lalu keluar dan tinggalkan.

Sebab itu, kita lah yang kena hadapi mereka. Kita lah yang kena dengar mereka. Kita lah yang kena sabar dan kebal hal ni.

Jika tidak, kaum isteri yang penat inilah yang akan memenuhi ruangan page KRT dan segala keluh kesah di fb.

Sungguh,

Rumahtangga benar ujian. Ujian yang membuatkan suami dan isteri akan sangat dekat dengan Tuhan.

Sangat mendidik dan menghiburkan.


Juara Paralimpik Beatrice Vio Menjadi Wajah Baharu L’Oréal, Tampilkan Kecantikan Dan Keunikann Dirinya

“Bebe” Vio telah diperkenalkan kepada dunia seni pedang sejak awal lagi pada usia 5 tahun dan serta-merta jatuh cinta dengan sukan elegan ini. Jadi keputusan untuk membawa kemahirannya ke peringkat Olimpik menjadi mudah.

Penyakit mengejut menyebabkan Vio tidak menggunakan keempat-empat anggota badannya, tetapi dia tidak berputus asa dengan impiannya untuk mendapatkan pingat emas. Sebaliknya, dia telah mencapai matlamatnya dan memberi inspirasi kepada beribu-ribu orang dengan ketabahan dan keyakinannya.

Kini, juara Paralimpik yang terkenal di dunia, Beatrice “Bebe” Vio menjalani kehidupan sebagai seorang remaja biasa. Dia seorang pemain pedang, artis dan pengakap. Pada umur 11, dunianya terbalik kerana Vio dijangkiti meningitis.

Penyakit itu datang secara tiba-tiba dan berkembang secara akut dalam masa tiga hari sahaja. Doktor terpaksa memotong lengan Beatrice di bawah siku dan kaki di bawah lutut. Ini meletakkan atlet muda itu dalam 4% orang yang dapat kembali ke kehidupan harian mereka. Vio telah keluar dari hospital selepas 3.5 bulan, selepas beberapa siri pembedahan plastik untuk cantuman kulit.

Bebe Vio mengakui bahawa selepas kehilangan anggota badannya, dia dibelenggu oleh keraguan dan persoalan. “Kebimbangan terbesar saya kerana tidak mempunyai tangan ialah bagaimana saya boleh bersukan dan melukis?” Ibunya, Beatrice berkongsi kebijaksanaannya, sukan lawan pedang dan seni bukan datang dari tangan, tetapi dari fikiran.

Bebe terus melakukan apa yang dia suka dan menjadi sangat berjaya melakukannya. Tetapi lucu untuk mengetahui bahawa dia tiba di kelas lawan pedang secara  tidak sengaja, kerana disalah anggap sebagai kelab bola tampar. Seperti yang dikatakan oleh juara itu sendiri, anda tidak tahu bila dan di mana anda akan jatuh cinta dengan sukan yang anda mainkan.

Sepanjang tahun selepas pembedahannya, Beatrice bekerja keras untuk memulihkannya. Dia terpaksa mempelajari semula cara berjalan, memegang objek di tangan prostetiknya dan sudah tentu, sukan lawan pedang. Pada 2012, Vio memenangi pingat emas di Kejohanan Itali dan perak di Kejohanan Dunia, kemudian melayakkan diri ke Paralimpik di Rio de Janeiro pada 2016. Dari Brazil, Bebe membawa pulang emas terhormat. Empat tahun kemudian, Vio mengulangi kejayaannya di Paralimpik di Tokyo.

Pada 2017, Vio dinobatkan sebagai Ahli Sukan Terbaik Dunia Laureus Orang Kurang Upaya. Sejak itu, dia bukan sahaja terus bersaing dengan cemerlang, tetapi juga membantu golongan muda yang kurang upaya. Bersama ibu bapanya, Vio mengendalikan badan amal yang dipanggil Art4sport: “Saya dan ibu bapa saya memutuskan untuk menubuhkan persatuan untuk membantu kanak-kanak yang diamputasi menikmati keindahan kehidupan melalui sukan.”

Bebe bercakap tentang kehidupannya yang mengagumkan bukan sahaja di media sosial dan dalam pelbagai temu bual, tetapi juga dalam autobiografinya, I Have a Dream. Membaca buku ini, seseorang menyedari betapa lengkapnya pengalaman manusia dengan penerimaan diri:

“Dear World! Saya seorang wanita yang bertuah! Saya berbaik-baik sahaja dengan empat pasang kaki saya, tangan Robocop saya dan kesan pada muka saya yang berparut. Saya tidak akan mengiktiraf diri saya lagi tanpa mereka.”

Atlet muda itu menunjukkan contoh yang memberi inspirasi kepada seluruh dunia. “Tiada mimpi terlalu besar dan anda tidak seharusnya takut untuk bermimpi. Walau bagaimanapun, anda mesti bekerja dengan gigih dan dengan keyakinan.” Bakatnya untuk memberi inspirasi kepada orang lain tidak disedari. Pada 2022, Bebe Vio menjadi wajah antarabangsa gergasi kosmetik L’Oréal Paris.

Vio ialah salah seorang ahli termuda kempen pengiklanan. Dia merancang untuk menggunakan platform itu untuk memberi inspirasi kepada wanita di seluruh dunia dan sudah tentu, meningkatkan kesedaran tentang kekuatan orang kurang upaya. Impian Bebe adalah untuk setiap wanita akhirnya menyedari kecantikan, kepentingan dan keunikannya sendiri.


Keperibadian Unik Yang Harus DiKetahui Tentang Anak KeDua

Fakta anak kedua sangat menarik untuk kita bahas. Dalam keluarga, anak sulung biasanya dikenal sebagai pelindung keluarga dan rata-rata memiliki jiwa pemimpin. Berbeza dengan anak sulung, anak bongsu biasanya dikenal paling manja. Kemudian, bagaimana dengan anak kedua?

Seringkali yang menjadi pembicaraan adalah anak sulung atau bongsu sedang anak kedua memang jarang dibicarakan. Apalagi anak kedua sering dituntut untuk lebih dewasa, menghormati kakaknya dan membiasakan mengalah pada adiknya.

Biasanya sebagai anak kedua, mereka biasanya akan sangat mudah bergaul dan bersifat fleksibel. Kerana dalam hal ini anak kedua atau anak tengah haruslah menjadi perantara antara kakak dan adiknya. Anak kedua yang terbiasa berhadapan dengan sikap kakak mahupun adiknya tersebut menyebabkan anak kedua lebih mudah bergaul dengan orang lain.

Sebagai anak kedua, mereka terbiasa harus bersikap positif dan juga bersikap sabar dan tidak cemburu kepada kakak dan adik yang memang lebih diperhatikan oleh orang tuanya. Anak kedua biasanya cenderung lebih berdikari kerana hal tersebut.

Fakta anak kedua selanjutnya adalah anak kedua yang memiliki kreativiti tinggi. Hal ini merupakan usaha dari anak kedua agar mendapatkan perhatian dari kedua orang tua.

Menjadi anak kedua biasanya sering kali merasa kesepian sehingga dalam hal ini anak kedua sering akan bersikap setia dan juga suka mengalah agar memperoleh banyak teman. Sikap ini membuat anak kedua ramai yang senang dekati.

Anak kedua selalu mendahulukan dan memantingkan segala hal atas nama persahabatan. Fakta ini berkaitan dengan anggapan kurangnya perhatian yang didapat oleh anak kedua dari orang tua sehingga Ia akan mencari perhatian orang lain atau sahabatnya. Sehingga mereka menanggap sahabat lagi penting dari keluarga.

Mereka sangat ramah dan murah senyum. Anak kedua biasanya selalu ingin bersikap baik dengan siapa pun yang ada di sekitar mereka. Mereka sentiasa membantu permasalahan yang sedang dialami oleh teman-temannya. sehingga anak kedua lebih dikenal memiliki banyak teman dalam pergaulannya seharian.

Hal ini dipengaruhi sifat anak kedua yang sering mencari perhatian lebih, maka dari itu mereka kurang sesuai untuk dijadikan kekasih. Mereka cenderung akan meminta perhatian lebih kepada si kekasih. Dan kerana terbiasa berdikari pula, mereka tidak mau diatur-atur.
Namun baiknya hal ini tidak semua terjadi pada anak kedua, kerana tentunya anak kedua tidak memiliki sifat dan karakter yang sama pula.

Kerana sangat kurangnya perhatian dari kedua orang tua kadang-kadang menyebabkan kebanyakan anak kedua memang sukar diarah. Mereka cenderung memilih menghabiskan waktunya bersama teman-teman yang lebih selain berada di rumah.
Berbeza dengan kakak mahupun adiknya yang selalu merasa bahawa dirinya sering kali mengalah dari lainnya, anak kedua selalu ingin bersikap berbeza dan memilih tingkah lalu sesuka hatinya.

Anak kedua sering kali melenting kerana mereka merasa apa yang mereka buat dan dikatakan tidak selalu diperhatikan mahupun didengar. Hal tersebut kemudian membuat anak kedua sering melenting dan sangat sensitif dengan apa yang dilakukan orang-orang rumah terhadapnya.

Fakta anak kedua selanjutnya adalah mereka memiliki sifat yang tegas dan berani. Anak kedua memiliki karakter yang sangat tegas terutama dalam membuat suatu keputusan. Anak kedua pun sering kali dapat bersikap dewasa diantara anak-anak yang lainnya.

Sikap yang santai dalam menanggapi perihal kehidupannya sehari-hari. Anak kedua memanglah sangat santai kerana baginya hidup itu memang hanya untuk dirinya tanpa ada seseorang yang memperhatikan jadi terserah Ia akan menyikapi kehidupan sedemikian haknya.

Meskipun anak kedua kurang mendapat perhatian dari orang tuanya terutama dan akan bersikap berbeza dari anak lainnya, namun pada hal-hal tertentu Ia mampu bersikap bijaksana. Sikap bijaksana ini tumbuh juga kerana anak kedua pun selain memiliki kakak dia pun memiliki seorang adik yang perlu Ia jaga.

Fakta-fakta anak kedua, tentunya hal ini tidak semua akan dimiliki mereka anak kedua. Namun dengan ulasan ini, fakta-fakta tersebut kemungkinan dapat menjadi salah satu gambaran mengenai apa yang sering menjadi pemikiran para anak kedua.


Gadis Ini Kongsi Produk Yang Mujarab Bagi Rawat Masalah Keguguran Rambut Yang Kronik

Apabila kita mengalami keguguran rambut yang kronik, pasti timbul rasa stress dalam diri. Iyelah, setiap daripada kita mestilah mengimpikan rambut yang lebat, sihat dan beralun kan? Sedih rasanya apabila mengalami masalah ini pada usia yang masih muda.

1st, sebelum plan mau cuci rambut, pakai hair oil dulu. Any brand doesn’t matter. Yang penting fungsinya sbg minyak rambut. Jangan pegi bantai pomed laki kau pulak. Pakai dalam amaum yang banyak. Banyak sampai kau rasa geli mau pegang rambut sendiri. Biarkan dlm 20 ke 30 minit mcm tu. So, klu plan mau cuci rambut, jangan kau p buat time mau pegi kerja. Confirm merah lah punch card kau nnt.

Kakak pakai 3 brand seperti yang dlm gambar. Tukar2 ikut mood. Tapi yg paling best argan oil tu. Serius best. Kesan on the spot. Tp memandangkan kakak ni cuma golongan B40, kakak x mampu mau beli argan oil ni selalu. Mahal oi. Satu botol rm60. Dah lah botol pun secoet jak. So, kakak sedar diri, kakak pakai brand himalaya tu. Harga klu x silap dalam rm20 mcm tu. Minyak zaitun syurah tu, kakak bantai anak buah punya. Dia xtau. Jgn risau.
Apa tujuan minyak rambut ni? Untuk melembapkan kulit kepala uolsss. Rambut gugur ni sebab kulit kepala kering. So, kulit kepala perlukan minyak untuk sentiasa lembap walaupun kepala kita ni naturally mmg berminyak. Tp xbanyak. So, perlu ada tambahan.

Faham? Klu faham, kita pegi next step. Klu x faham, kau baca lah sampai faham

2nd, lepas minyak rambut, mesti lah pakai shampoo. Shampoo rambut sehingga kau rasa rambut sudah tidak berminyak lg. cuci bersih2 mcm kau basuh punggung lepas berak.

Kalau yakin rambut dah x berminyak, then stop.
Kakak guna dua brand shampoo di atas. Tukar-tukar maksudnya. Klu rasa mau pakai loreal, kakak pakai. Klu rasa bosan dgn bau loreal, kakak pakai safi Shayla. Kau pun terpulang lah. Mau pakai syampoo apa pun terpulang. Kalua ada brand syampoo yang kau sdh biasa, teruskan. Tiada hal. Cuma kakak nasihatkan, klu memang kau mau merawat rambut gugur, pakai lah shampoo yang hair fall. Kau faham kan kenapa? Kakak rasa kau sekolah jugak, jadi kau mesti faham maksud kakak.

5TH, serum rambut. Macam muka juga yang perlu kan serum. Rambut pun perlu guys. Sebagai pelembap kepada rambut. Tapi serum ni jangan pakai sampai ke kulit kepala. Just pakai di rambut sahaja. Faham kan? Ambik serum dan ratakan di tapak tangan. Then picit2kan di hujung2 rambut. Siapa yang biasa cuci rambut dekat saloon, shampoo girl tu akan buat part ni paling last sebelum dia suruh kau ke kaunter untuk bayar. Hahahah. Tujuannya untuk mengelak rambut tu kering. Kakak pakai jenama Watson ni and agak berminyak tp sesuai untuk kakak sbb rambut kakak super duper kering klu x pakai serum. Kau boleh cari serum lain kalau x suka pakai yang berminyak. Berlambak serum ada di pasaran.

Last, part paling x penting tapi berguna untuk yang bertudung. Hair mist. Macam body mist jugak. Tujuan untuk mewangikan rambut. Tiada tujuan lain. Kalau sdh sehari kau bertudung, xlah jugak bau kepam rambut tu klu pakai hair mist ni. Tp kakak x pakai hari2. Kalua rajin jak baru pakai. Sebab kadang terlupa pakai. Hehe.
Hair mist brand safi ni jak yang kakak pernah jumpa. And wangi gilerrrrrrrr. Brand lain kakak x pernah jumpa lagi. Kalau ada brand lain, bagtau kakak ya. Mau jugak try.

Sejak amalkan rutin ni, alhamdulillah rambut kakak semakin kurang gugurnya. Bukan lah x gugur langsung. Sbb rambut gugur tu normal. Cuma yang jd x normal bila amaunnya banyak. Kalau dulu, kakak sapu pakai jari jak rambut, confirm 20 ke 30 helai akan gugur. Sekarang ni dalam lingkungan 2 ke 5 helai. That’s why kakak yakin untuk berkongsi.

So gud luck guys. Sapa2 yang try and hasil memberansangkan kan, PM kakak ya. bye


Jika Dalam Keadaan Sedih & Sukar Terima Takdir, Bacalah Zikir Ini

Apabila berada dalam kesedihan, kita selalunya gagal melawan rasa ‘down’ yang kita rasai. Duduk termenung meratap nasib diri. Tertanya-tanya mengapa nasin jadi begitu, jadi begini.

Sabar dan terus sabar, itulah nasih yang sering diberikan oleh orang-orang terdekat. Ya! Bercakap memang mudah. Bagi yang melalui kesedihan itu, tidak mudah untuk ‘melawannya.’

Ustazah Norhafizah Musa, dalam ceramahnya ada mengajarkan satu ayat dan zikir yang mampu membantu buang hati yang pedih dengan takdir yang dihadapi. Seperti kata ustazah lagi, takdir tak pedih kita rasa pedih sebab hati kita kotor.

Apabila Allah datangkan sesuatu ujian, kita rasa pedih hati dan merungut. Berkeluh kesah itu tanda hati kita kotor!

Jadi, mari sama-sama kita amalkan ayat dan zikir yang diajarkan oleh ustazah Norhafizah Musa untuk buang pedih dalam hati atas takdir yang menimpa.

Inilah ayat dan zikir yang boleh dibaca dan amalkan selalu jika hati rasa risau dan pedih dengan takdir yang menimpa. Maksudnya, kita serah balik pada kebijaksanaan Allah dalam mengaturkan hidup kita. Yakinlah! Allah Maha Mengetahui.

إِنَّ رَبِّى لَطِيفٌ لِّمَا يَشَآءُ ۚ إِنَّهُۥ هُوَ ٱلْعَلِيمُ ٱلْحَكِيمُ ﴿١٠٠﴾؅

Maksudnya: “…Sesungguhnya Tuhanku lemah-lembut tadbirNya bagi apa yang dikehendakiNya; sesungguhnya Dia lah yang Maha Mengetahui, lagi Maha Bijaksana.” Surah Yusuf : 100

Lagi satu, jika rasa nak marah sangat pada anak-anak yang nakal dan selalu buat hal, jangan sebut yang bukan-bukan, sebaliknya bacalah ayat al Quran seperti di bawah:

سَتَجِدُنِي إِن شَاءَ اللَّهُ مِنَ الصَّابِرِينَ (102)

Maksudnya: “InsyaAllah engkau akan mendapatiku termasuk orang yang sabar.”

Alhamdulillah. Terima kasih pada ceramah ustazah Norhafizah Musa yang menyebarkan ilmu yang amat bermanfaat ini. Semoga ibu bapa yang membaca perkongsian ini akan mendapat kebaikan yang banyak. Insyaa Allah. Wallahua’lam.


5 Pelembap Bajet Terbaik Drugstore Untuk Mengimbangkan Semula Kulit

Bosan dengan kulit kering, menggelupas, tetapi nak belanja mengikut bajet? Nasib baik, pakar dermatologi bersetuju bahawa pelembap drug store ini sama berkesan dengan pelembap yang lebih mahal untuk mencegah kekeringan, menenangkan kulit yang letih dan melambatkan tanda-tanda penuaan.

Berjalan-jalan di lorong drug store mengimbas beratus-ratus pilihan dan mencari tahu di mana untuk bermula boleh menjadi sukar, apalagi membezakan produk OK daripada yang hebat. Nah, di sini lah hijabista mahu mahu membantu hijabi mendapat hasil yang terbaik.

Menurut beberapa pakar yang paling dipercayai untuk petua tidak gagal mereka dan cadangan pelembap drug store yang mesti ada. Bahagian yang terbaik? Semuanya berharga bawah RM100 atau kurang.

Memandangkan formula lembut, ia sesuai untuk semua jenis kulit, tetapi mereka yang mempunyai ekzema akan sangat menghargai krim ini kerana ia telah mendapat kelulusan daripada Persatuan Ekzema Kebangsaan.

Cadangan yang paling berpatutan ialah produk kecantikan klasik untuk kulit berjerawat. Tawaran Cetaphil mempunyai formula losen cair yang tidak akan menjadikan kulit berkilat seperti bola disko dan ia mempunyai formula bukan komedogenik yang tidak menyumbat pori-pori.

Toleriane memasukkan ceramide, niacinamide, gliserin, air terma Perancis, dan prebiotik ke dalam kulit untuk penghidratan segera. Ia juga mempunyai formula bebas minyak dan bukan komedogenik yang tidak akan menyebabkan jerawat. Jenama ini menjanjikan 48 jam kelembapan, kulit terasa lebih lembut semasa memakai krim muka ini.

Menggabungkan asid hyaluronik, peptida amino, antioksidan dan niacinamide akan menggebukan dan menganjalkan kulit. Wajah akan berasa terhidrat serta-merta dan garis-garis halus serta kedutan akan menjadi lembut dengan penggunaan biasa. Ia direka untuk menyampaikan kelembapan ke dalam 10 lapisan dalam kulit, lembut dan berseri.

Pakar dermatologi berpendapat bahawa pelembap drugstore tidak semestinya produk berkualiti rendah kerana harganya lebih murah daripada pelembap pertengahan dan lebih tinggi yang boleh anda beli dari Sephora.

Membeli-belah untuk pelembap drugstore adalah sama seperti membeli-belah untuk mana-mana pelembap secara umum. Anda bukan sahaja harus fokus pada ramuan, tetapi juga tekstur. Ia bukan tentang harga, tetapi mengenai ramuan dan formulasi, itulah sebabnya pakar dermatologi biasanya mengesyorkan pelembap drugstore yang telah dicuba dan terbukti hasilnya.

Langkah pertama untuk menentukan pelembap terbaik drug store, sama ada untuk diri sendiri atau untuk menghadiahkan orang tersayang, ialah mengenal pasti jenis kulit anda. Menurut pakar dermatologi, jenis kulitlah yang menentukan betapa tebal atau oklusif membentuk lapisan pelindung pada kulit yang diperlukan oleh pelembap.

Kulit Berminyak, kombinasi dan berjerawat

Pelembap drug store biasanya dibuat dengan bahan penghidratan berat yang boleh menyumbat pori-pori yang menyebabkan bintik hitam dan jerawat, manakala produk yang ringan dan bukan komedogenik tidak akan menjadikan wajah anda berminyak seperti tompokan minyak. Jadi pertaruhan terbaik anda ialah membeli pelembap muka ringan yang biasanya mengatakan bebas minyak untuk memberikan penghidratan tanpa menyebabkan jerawat.

Kulit Normal, Kering dan Matang

Jenis kulit ini memerlukan penghidratan, jadi pilihlah pelembap muka yang lebih tebal yang diselitkan dengan humektan seperti gliserin dan asid hyaluronik, yang menarik air ke dalam kulit dan menghalang kehilangan lembapan. Mencari emolien seperti seramida dan jeli petroleum, yang mengunci penghidratan.

Salah satu cara terbaik untuk memahami cara seramida berfungsi ialah membayangkan stratum korneum anda iaitu lapisan paling luar epidermis terdiri daripada batu bata dan mortar. Sel-sel kulit pada asasnya adalah bata, dan lipid atau lemak di antaranya adalah mortar. Ceramida adalah penting untuk struktur lapisan paling luar kulit kekal utuh.

Pelembap boleh dalam bentuk gel, losen, krim atau salap. Mereka yang mempunyai kulit berminyak, kombinasi dan berjerawat akan menghargai gel rasa ringan dan beberapa losen yang disediakan. Mereka yang mempunyai kulit kering, terutamanya pada cuaca sejuk, untuk menggunakan krim dan salap kerana ia mengandungi formula berasaskan minyak dengan konsistensi yang lebih tebal dan memberikan lebih penghidratan daripada losen atau gel losen.

Dan jika anda mempunyai ekzema atau kulit kering, gunakan pelembap atau salap yang tebal sepanjang tahun kerana ia adalah tulang belakang kepada sebarang rutin penjagaan kulit.

Matlamat kulit seseorang boleh membantu menentukan bahan aktif yang perlu dicari dalam produk. Sebagai contoh, retinol untuk mereka yang mengambil berat tentang garis halus, vitamin C dan asid glikolik bagi mereka yang ingin mencerahkan kulit.

Selain menampilkan pelembap drugstore terbaik yang diluluskan oleh pakar, menyelongkar almari kecantikan untuk menguji beberapa produk yang sejajar dengan panduan pakar. Pertimbangkan ramuan dan formulasi utama dan menyapu muka dan badan untuk memastikan ia memenuhi tuntutan yang dijanjikan. Untuk jaminan tambahan, baca ratusan ulasan dengan teliti untuk mengesahkan bahawa pembeli lain teruja dengan pembelian mereka dan memastikan anda juga menyukainya.


Pernah Bergelar Hafizah Dan Cemerlang Pendidikan! Atlet ‘Mobile Legend’ Buktikan ‘Game’ Bukan Halangan

Ramai dikalangan kita yang mempunyai stigma bahawa permainan elektronik atau ‘game’ adalah satu perkara yang boleh melalaikan, melekakakan, tidak berfaedah dan hanya membuang masa!

Namun, hijabi pemilik nama Sharifah Alia Husna Syed Fakrurrozi atau lebih mesra disapa Aria ini telah membuktikan bahawa persepsi berkenaan adalah salah! Dan tidak benar sama sekali.

Ini demikian kerana beliau yang merupakan, atlet sukan elektronik (e-sukan) yang dikenali sebagai ‘Mobile Legends’ sebenarnya seorang hafizah al-Quran 30 juzuk pada usia 14 tahun dan juga sememangnya individu yang cemerlang dalam pendidikan!

Hijabista difahamkan bahawa Aria mula berkecimpung dalam dunia ‘gamers’ seawal usianya 16 tahun lagi. Lapor akhbar tempatan, Aria dahulunya adalah bekas pelajar Maahad Tahfiz Alquran Sri Al Amin Bangi itu, mengikuti jejak langkah abangnya yang juga bermain permainan elektronik Mobile Legends.

Lebih menarik lagi, apabila bakat Aria ini mula dihidu, serta mendapat sokongan dan dorongan penuh daripada ahli keluarganya agar dia melebarkan sayapnya dengan menyertai pelbagai kejohanan di dalam sukan e-sport kegemaranya itu.

“Pada mulanya memang takut tapi saya jenis yang suka meneroka perkara baru dan saya mula melibatkan diri dengan menyertai pelbagai kejohanan.

“Selepas beberapa kali masuk kejohanan, saya rasa macam seronok kalau boleh memang setiap minggu nak pergi masuk pertandingan walaupun kalah awal sebab kita nak cari pengalaman,” katanya.

Sekadar info, selain pencapaian mewakili Malaysia dalam acara Mobile Legends Wanita pada Sukan Sea Phnom Penh Kemboja 2023 dan mengahrumkan nama negara dengan membawa pulang pingat gangsa.

Aria juga merupakan seorang pelajar yang cemerlang, meski sibuk menyertai kejohanan dan berlatih dengan bermain ‘game’. Aria membuktikan bahawa dia tidak sesekali mengabaikan pelajaranya dan memperolehi keputusan 4.0 bagi lima semester berturut-turut dalam bidang Diploma Pengajian Perniagaan Kolej Professional Mara, Beranang.

“Pada pendapat saya, walaupun kita beragama dan berpendidikan tak semestinya kita boleh pandang rendah pada esports.

“Sebenarnya banyak manfaat bila kita bermain permainan elektronik seperti meningkatkan fokus, pengendalian masa, critical thinking, dan boleh jadi lebih disiplin.

“Selagi kita berjaya seimbangkan agama dan bermain game, saya rasa ia tidak menjadi masalah besar. Asalkan, kita masih ingat akan Allah dan laksanakan tanggungjawab kita sebagai umat Islam,” ujar Aria.

Justeru, Aria berharap agar generasi muda dapat mengambil inspirasi dan ikhtibar dari kisahnya. Khususnya golongan wanita dan hijabi di luar sana yang mempunyai minat sama sepertinya agar dapat keluar dari zon selesa dan menceburi bidang e-sports bertujuan untuk memajukan negara.


Hukum Pakai Tudung Tutup Dagu & 10 Cara Berhijab Ikut Syariat. Dengar Penjelasan Ustaz Azhar

Sekarang bermacam-macam fesyen tudung yang ada di pasaran. Belum campur dengan pelbagai rekaan, ada yang instan, selendang labuh, paras dada ataupun sarung sahaja dengan menggunakan pelbagai fabrik. Sebagai perempuan memang rambang mata dibuatnya. Lebih-lebih lagi jika didatangkan dengan harga promosi sungguh di luar jangkaan.

Namun begitu, adakah kita rasa tudung yang dipakai mengikut syariah yang ditetapkan agama?  Terutama bahagian menutup bawah dagu yang ramai tidak ambil kisah perkara ini. Bagi mereka janji rambut ditutup sudah memadai dan dikira menutup aurat.

Menurut Ustaz Azhar Idrus dalam satu siri ceramahnya,  tiada hadis yang menunjukkan dengan tepat bahagian dagu ini. Yang ada cuma hadis yang menyebut bila perempuan memasuki usia baligh dia wajib menutup bahagian tubuh kecuali muka dan telapak tangan.  Tapi yang terbaik menurut Ustaz Azhar adalah keluar dari khilaf yakni bila memakai tudung pakailah sehingga tutup bahagian bawah dagu.

Selain isu bawah dagu, perlu tahu cara pemakaian hijab mengikut syariat. Di sini juga disertakan 10 panduan untuk diikuti sebagai seorang wanita Muslim.


“Setiap Kali Berbalah, Tolak Ego Ke Tepi..” – Anzalna Nasir Kongsi Tips Kekal Bahagia Bersama Pasangan

Sesetengah orang merasa sukar apabila mereka mempunyai ramai anak kerana ia boleh menjadi sedikit trauma lebih-lebih lagi dengan banyak kes rumahtangga yang berlaku saban hari. Tetapi Anzalna Nasir, seorang selebriti jelita, berjaya menguruskan keharmonian rumah tangganya dengan cara tersendiri.

Kita telah mendengar banyak tentang perselisihan faham antara orang dalam hubungan, terutamanya antara selebriti dengan rakan atau ahli keluarga mereka.

Anzalna Nasir mempunyai tips dalam menjaga keharmonian rumah tangga. Dia berkata bahawa kedua-dua pasangan perlu bekerjasama untuk membuat perkara berjalan lancar.

Menurut satu portal hiburan tempatan, Nur Anzalna Mohd. Nasir mengatakan bahawa kadangkala pertengkaran antara suami dan isteri boleh berlaku, dan setiap orang dalam rumah tangga mesti bersedia untuk mereka.

Jika pasangan itu boleh kembali mesra dan menyayangi antara satu sama lain semula, masalah mereka kebanyakannya akan diselesaikan.

“Kami jenis walaupun sudah berkahwin, harus mengekalkan hubungan seperti baru bercinta.

“Setiap kali bergaduh, saya dan suami tidak berlama-lama memandam rasa. Sebaliknya akan menyelesaikan masalah dengan cepat,”ujarnya.

Katanya, kedua-dua pasangan perlu berusaha bersama-sama menyelesaikan masalah mereka secepat mungkin, tanpa mementingkan ego sendiri.

“Setiap kali berbalah, tolak ego ke tepi, duduk bersama-sama dan perbaiki apa yang kekurangan,”

Isteri kepada Hanif Zaki itu berkata, dia mahu keluarganya bahagia, tetapi dia tidak mahu berasa bangga dengan hubungan mesra mereka. Dia fikir adalah lebih baik jika mereka berkongsi sedikit lagi kebahagiaan mereka dengan satu sama lain.

Ibu kepada dua cahaya mata cantik ini berpesan agar tidak bercakap masalah anda dengan orang lain di khalayak ramai, sebaliknya selesaikan secara bersemuka dengan pasangan.

“Kehidupan ini ada jatuh bangun yang kita tidak tahu apa yang akan jadi pada masa hadapan.

“Ada masalah simpan sendiri sahaja (jangan hebohkan) dan selesaikan kesulitan dengan pasangan masing-masing.

“Jangan simpan dalam hati dan sentiasa berbincang jika ada apa-apa kerana apabila terjadi sampai satu masa akan meletup,” jelasnya.

Sekadar info, Nur Anzalna ialah seorang pelakon dan model Malaysia. Beliau merupakan salah seorang finalis peraduan Dewi Remaja 2009/2010. Dia dan Hanif Zaki berkahwin pada 2016.

Sumber : Kosmo


Cegah Kemurungan Berpanjangan Dan Atasinya Dengan Cara Islam. Doa-Doa Ini Patut Diamalkan

Kemurungan adalah gangguan perasaan seseorang yang menyebabkan seseorang itu merasa sedih yang berpanjangan, keletihan dan ketiadaan tenaga, cepat marah serta hilang minat dalam aktiviti harian. Ia berlarutan sekurang-kurangnya dalam masa dua minggu. Penyakit ini boleh dihidapi oleh sesiapa sahaja tidak kira umur, jantina atau bangsa. Kemurungan boleh berpanjangan sehingga berbulan-bulan atau bertahun-tahun.

Banyak punca berlakunya kemurungan dalam diri seseorang. Menurut Portal Kementerian Kesihatan Malaysia antaranya disebabkan oleh perubahan kimia dalam otak iaitu berlaku ketidakseimbangan kimia (Neurotransmitter Serotonin dan Neropinephine). Ada juga yang mewarisi kemurungan daripada generasi keluarganya terdahulu atau persekitaran hasil daripada peristiwa hidup seperti kegagalan, kematian, atau bencana yang melanda dan kekurangan sokongan keluarga dan sosial.

Kemurungan turut boleh terjadi apabila seseorang mempunyai penyakit-penyakit lain seperti gangguan fungsi thyroid hypothyroidism atau penyakit kronik lain. Kemurungan juga secara psikologinya berpunca daripada gaya dan corak pemikiran seseorang yang melibatkan bagaimana persepsi seseorang kepada diri sendiri, kehidupan dan dunia keseluruhannya. Pakar psikologi dan perubatan mencadangkan banyak langkah pencegahan dan pembetulan yang perlu diambil secara proaktif dalam membendung kemurungan daripada menjadi kronik, Antaranya

PUNCA PENYAKIT – Ketahui penyakit kita dengan cara berjumpa dengan pakar psikiatri atau doktor dan mendapatkan konsultasi daripada mereka.

UBAT-UBATAN – Makan ubat-ubatan dan rawatan susulan andai dinasihatkan sebegitu oleh pakar perubatan.

BERFIKIR SECARA POSITIF – Amalkan cara berfikir yang positif dan tenang dan menguruskan konflik-konflik yang boleh memekarkan tekanan dan kemurungan.

GAYA HIDUP – yang sihat perlu menjadi amalan dengan cara bersukan, berekreasi atau melakukan aktiviti fizikal yang boleh membuat kita rasa gembira, dapat bersosial dengan keluarga dan rakan-rakan, dan memenuhi hobi atau aktiviti kegemaran kita.

Begitu pun, Islam memberikan panduan yang berbeza dalam pemerihalan usaha mengatasi masalah kemurungan. Manusia secara fitrahnya dipengaruhi oleh unsur dalaman yang terdiri daripada perasaan, jiwa dan nafsu.
Sekiranya unsur-unsur tersebut mengalami gangguan, maka ia seterusnya akan mempengaruhi tingkah laku dan perbuatannya. Penyembuhan kemurungan dan masalah mental cara islam adalah secara kerohanian.

ZIKIR – Alternatif terbaik untuk merawat penyakit-penyakit mental ini dengan menggunakan ayat-ayat Al-Quran, mendirikan solat, bacaan zikir, doa-doa lazim dan khusus, bermunajat dan melakukan amar maa’ruf sebagaimana yang digariskan oleh syariat Islam.

SOLAT – Allah SWT akan membantu dan melindungi kita sebagai hamba-Nya mengatasi sebarang permasalahan termasuk masalah mental dan kemurungan dengan syarat kita berusaha dan berdoa dengan penuh

kesabaran dan tidak sesekali culas melaksanakan solat.

BERWUDUK & SELAWAT – Untuk terapi jiwa gunakan pendekatan Islam amalan membaca al-Quran, berwudhu’, dan memperbanyakkan selawat ke atas Rasulullah SAW sebagai satu bentuk usaha untuk mendekatkan diri kepada Allah SWT.

MENJAGA KESIHATAN – Islam menggalakkan kita meyeimbangkan juga usaha membendung penyakit mental ini secara fisiologi atau lahiriah. Antaranya ialah menjaga kesihatan diri melalui pemakanan seimbang dan mengikut sunnah dan aktiviti fizikal dan riadah secara tekal.

KOMUNIKASI YANG BAIK – Islam juga menyarankan melalui panduan Sunnah Rasulullah SAW yang sangat banyak dalam hal pembentukan silaturrahim dan hubungan sosial yang baik dalam masyarakat. ‘Kera sumbang’ adalah terma dan petunjuk kepada kecenderungan penyakit mental di mana kurangnya asimilasi, komunikasi, dan perkongsian aspirasi bersama pihak lain secara kolektif.

KELUARGA – Hubungan yang erat antara ahli keluarga dan masyarakat sekeliling berupaya merangsang pemikiran, emosi dan perasaan yang lebih seimbang, bersemangat dan bermotivasi dalam meneruskan kelangsungan hidup.

Saranan Islam yang dinamakan ‘hidup berjemaah’ yang sangat cocok dalam merungkai kehebatan penyakit sosial seperti kemurungan dan tekanan perasaan. Kesimpulannya, walau sebesar manapun masalah atau kesukaran yang menyumbang kepada tekanan perasaan dan kemurungan, kita perlu sedar bahawa ianya boleh dihadapi dengan jayanya jika tindak-tanduk kita menepati syariat Islam.

Doa adalah senjata orang mukmin. Doa dapat memberikan kekuatan pada orang yang lemah, membuat orang tidak percaya menjadi kuat keyakinannya dan memberikan keberanian pada orang yang ketakutan.
Berikut adalah himpunan doa penenang hati dari Al-Quran dan hadis yang boleh diamalkan.

Doa 1
اَللّٰهُمَّ اِنِّىْ اَعُوْذُبِكَ مِنْ جَهْدِالْبَلَاءِ وَدَرْكِ الشَّقَاءِ وَسُوْءِ الْقَضَاءِ و شَمَاتَةِ الْاَعْدَاءِ
(Allahumma inni a’uuzubika min jahdil bala’. Wa darkish shaqa’. Wa suu il qadhaa’. Wa shamaamatil a’daa’.)
Maksudnya: Ya Allah, aku berlindung kepada-Mu dari menemui penderitaan, dari takdir yang buruk & dari keberhasilan musuh
– Sahih Bukhari

Doa 2
يَا حَيُّ يَا قَيُّوْمُ بِرَحْمَتِكَ أَسْتَغِيْث
(Yaa hayyu yaa qayyuumm. Bi rahmatika astaghiiths.)
Maksudnya: Wahai Rabb Yang Maha Hidup, wahai Rabb Yang Berdiri Sendiri tidak memerlukan segala sesuatu, dengan rahmat-Mu aku meminta pertolongan.
– Hadis Riwayat Tirmidzi

Doa 3
اللهُمَّ لا سَهْلَ إلا مَا جَعَلتَهُ سَهْلا وَ أنتَ تَجْعَلُ الحزْنَ إذا شِئْتَ سَهْلا
(Allahumma la sahla illa ma ja’altahu sahla wa anta taj’alul hazna iza syi’ta sahla)
Maksudnya: “Wahai Tuhanku, tiada kemudahan melainkan apa yang Engkau jadikan mudah dan perkara yang susah boleh Engkau jadikan mudah apabila Engkau mengkehendakinya.”
– Sahih Ibnu Hibban

Doa 4
اَللَّهُمَّ اِنِّى اَعُوْذُ بِكَ مِنَ الْهَمِّ وَالْحَزَنِ
وَاَعُوذُ بِكَ مِنَ الْعَجْزِ وَالْكَسَلِ
وَاَعُوذُ بِكَ مِنَ الْجُبْنِ وَالْبُخْلِ
وَاَعُوذُ بِكَ مِنْ غَلَبَةِ الدَّيْنِ وَقَهْرِ الرِّ جَالِ
(Allahumma inni a’uuzubika minal hammi wal hazan. wa a’udzubika minal ajzi wal kasali, wa a’udzubika minal jubni wal bukhli, wa a’udzubika min ghalabatid daini wa qahrir rijaal.)
Maksudnya: Ya Allah, aku berlindung padaMu dari rasa sedih dan gelisah, aku berlindung daripada sifat lemah dan malas, dan aku berlindung padamu dari sikap pengecut dan bakhil, dan aku berlindung padaMu dari cengkaman hutang dan penindasan orang.
– Sahih Bukhari

Doa 5
لا إلهَ إلا أنتَ سُبْحَانَكَ إِنِّي كُنْتُ مِنَ الظّالِمِيْنَ
(Laa ilaaha illa anta subhaanaka inni kuntu minaz zholimin.)
Maksudnya: Tiada Tuhan melainkan Engkau (ya Allah)! Maha Suci Engkau, Sesungguhnya aku adalah dari pada orang-orang yang menganiaya diri sendiri.
– Surah Al-Anbiya’ Ayat 87

Doa 6
رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي
(Rabbish rahli sadri. Wayassirli amri. Wahlul uqdatam millisani. Yafqahu qauli)
Maksudnya: Wahai Tuhanku, lapangkanlah bagiku dadaku, dan mudahkanlah bagiku urusanku, dan lancarkanlah lidahku supaya mereka faham ucapanku.
– Surah Taha Ayat 25-28

Doa 7
حَسْبُنَا اللَّهُ وَنِعْمَ الْوَكِيلُ
(Hasbunallah wanikmal wakil)
Maksudnya: Cukuplah Allah sebagai Pelindung kami
– Surah Al-Imran Ayat 173

SUMBER : USIM


Ramadan Semakin Hampir Meninggalkan Kita, Ini Doa Yang Rasulullah SAW Amalkan Di Akhir Ramadan

Doa adalah permohonan seseorang hamba kepada Penciptanya untuk memohon perlindungan dan pertolonganNya. Doa juga dalah medium untuk kita berkomunikasi dengan Allah dan memohon pertolongan.

Doa juga merupakan salah satu cara untuk kita mendekatkan diri pada Allah. Ia menggambarkan ekspresi ketidakmampuan serta ikrar tidak ada kekuatan serta daya kecuali dengan pertolongan Allah SWT. Ia simbol daripada perhambaan serta berasakan diri hina dan lemah sebagai manusia di hadapan Allah SWT.

DOA RASULULLAH SAW DI SAAT BERPISAH DENGAN RAMADAN

10 malam akhir dah hampir ke penghujungnya. Sepatutnya malam berbaki ini adalah puncak kesungguhan kita dalam beribadah.Tak boleh nak bersenang lenang kerana perjuangan kita belum selesai.Inilah masanya untuk kita memperhebatkan lagi amal ibadah, memperbanyakkan lagi amal soleh, mendulang lautan pahala, menggugurkan dosa-dosa dan menjadi insan yang pemurah.

Tahajjud, tahajudlah bersungguh-sungguh. Taubat, taubatlah sesungguh hati.
Doa, doa sungguh-sungguh penuh harapan. Baca al-quran, baca penuh penghayatan.
Zikir, zikirlah sepenuh hati yang tawaduk. Sedekah, sedekahlah bersungguh-sungguh.

Tiada waktu untuk dibazirkan kerana saat perpisahan semakin dekat. Ibnu Rajab Al-Hambali berkata, “Bagaimana bisa seorang mukmin tidak menitis air mata ketika berpisah dengan Ramadhan..Sedangkan dia tidak tahu apakah masih ada sisa umurnya untuk berjumpa lagi.”

Ramadan yang mulia hampir berangkat pergi,
Segeralah menambah amal agar tak merugi,
Sempurnakanlah apa yang masih berkurangi,
Biar diri menjadi hamba yang Allah sayangi,
Bukan hamba yang Allah benci lagi dimurkai.
Menangislah dalam taubat yang menginsafi.
Moga Allah mengampuni dan meredai…

Syahdunya doa Rasulullah SAW di saat akan berpisah dengan Ramadan

للَّهُمَّ لاَ تَجْعَلْهُ آخِرَ الْعَهْدِ مِنْ صِيَامِنَا إِيَّاهُ، فَإِنْ جَعَلْتَهُ فَاجْعَلْنِيْ مَرْحُوْمًا وَ لاَ تَجْعَلْنِيْ مَحْرُوْمًا

“Ya Allah, janganlah Kau jadikan bulan Ramadan ini sebagai bulan Ramadan terakhir dalam hidupku. Jika Engkau menjadikannya sebagai Ramadan terakhirku, maka jadikanlah aku sebagai orang yang Engkau sayangi dan jangan jadikan aku orang yang Engkau murkai.”

HIJABISTA: Cepat atau lambat doa seseorang itu diperkenankan adalah urusan Allah SWT. Walau bagaimanapun doa yang tidak dimakbulkan mungkin juga disebabkan jiwa dan hati yang berprasangka buruk terhadap Allah SWT selain tidak menuruti adab berdoa.


Benarkah Berbaring Selepas Solat Sunat Fajar Merupakan Satu Amalan?

Adakah anda tahu bahawa solat sunat fajar merupakan salah satu solat sunat yang dituntut antara solat-solat sunat rawatib yang lain? Banyak kelebihan yang dimanfaatkan mengikut hadith:

Daripada Aisyah RA, bahawa Nabi SAW bersabda:

لَمْ يَكُنِ النَّبِيُّ صَلَّى اللهُ عَلَيْهِ وَسَلَّمَ عَلَى شَيْءٍ مِنَ النَّوَافِلِ أَشَدَّ مِنْهُ تَعَاهُدًا عَلَى رَكْعَتَيِ الفَجْرِ

Maksudnya: “Tidak pernah dilihat Nabi SAW begitu mengambil berat berkaitan solat-solat sunat sebagaimana Baginda SAW mengambil berat tentang dua rakaat fajar”. [Riwayat al-Bukhari (1116)]

Terdapat amalan sunat seiring dengan solat sunat fajar iaitu berbaring sebentar. Apa baring? Ya! Ia berdasarkan dalil sahih dari Aisyah R.anha:

“Nabi SAW apabila selesai mengerjakan dua rakaat sunnah Fajar, baginda berbaring atas sisinya yang kanan” (Hadis Riwayat Bukhari, no.1160)

Sebenarnya terdapat makna atau hikmah yang tersirat melalui perbuatan sunat ini. Tujuannya adalah untuk memberi sedikit waktu rehat bagi orang-orang yang menunaikan solat.

Kebiasaannya, solat-solat sunat lain sering dilakukan pada sepertiga malam. Ada juga yang berpendapat ia menjadi pemisah antara solat sunat fajar (solat sunat sebelum Subuh) dan Solat subuh.

“Disunatkan berbaring pada lambung (sisi badan) kanan selepas solat sunat al-Fajar dan perlulah menunaikan solat sunat tersebut di awal waktu. Selain itu juga, seboleh-bolehnya tidak ditinggalkan berbaring (selepas daripada solat sunat). Jika tidak, pisahkan (antara solat sunat al-Fajar dan solat al-Fajar) dengan bercakap atau beralih tempat atau seumpama dengannya”. (Lihat: Al-Mu’tamad, 377/1)

Maka, berbaring selepas solat sunat fajar lebih digalakkan bagi sesiapa yang tidak menunaikan solat malam. Ia juga disarankan untuk dilakukan di rumah sahaja.

Kenapa di rumah? Kerana ia lebih sopan dilakukan secara bersendirian kerana khuatiri akan menimbulkan satu gangguan dan membuatkan para jemaah lain memandang serong kepada anda.


Sapu Tomato Beku Boleh Jadikan Awet Muda. Ini 9 Tip Cantik Lain Guna Tomato Sahaja. Pasti Flawless!

Umum pastinya mengetahui khasiat yang ada dalam sebiji tomato. Bukan sahaja enak dimakan, tetapi boleh memberikan keserian di wajah dengan cara yang selamat dan tak perlu langsung diragui!

Best taw buat macam ni, rasa fresh je muka. Cara paling senang, masukkan je sebiji buah tomato dalam tempat beku peti ais.

Bila dah beku, potong empat. Sapukan rata je dekat muka. Lagi pulak kalau uolls ada masalah liang pori terbuka & gelap bawah mata. Boleh la cuba.

10 khasiat dan cara mudah gunakan tomato untuk kecantikan —

1. Bagi yang berhadapan masalah jerawat, cubalah petua ini. Lenyekkan tomato dan sapu pada seluruh wajah terutama di bahagian berjerawat, biarkan ia kering pada wajah selama 30 hingga 40 minit. Kemudian bilas dengan air suam, lakukan dua kali seminggu.

Tomato dapat menyejukkan kulit dan menyerap lebihan minyak pada wajah, hasilnya jerawat mengecut dan kulit menjadi licin.

2. Tomato juga membantu mengurang dan memudarkan bintik hitam pada wajah. Hanya potong tomato kepada dua bahagian dan ambil separuh daripadanya, sapukan pada wajah bermasalah. Jika dilakukan secara konsisten, bintik gelap semakin pudar dan kulit bertambah cerah.

3. Campurkan sedikit air perahan tomato di dalam putih telur dan sapu pada wajah, biarkan ia kering. Selepas itu, bilas wajah dengan jus lemon atau limau nipis. Akhir sekali bilas wajah dengan air suam. Kombinasi bahan ini membantu untuk mengecilkan liang pori kulit wajah.

4. Bagi mengatasi kulit kering, campurkan air perahan tomato dengan yogurt asli. Jadikan bahan ini sebagai pupur dan sapu pada seluruh wajah. Biarkan ia kering kira-kira 30 minit kemudian bilas dengan air suam. Ia membantu kulit lembap dan berseri.

5. Campuran jus tomato dan madu baik untuk mengatasi masalah ton kulit tidak sekata. Sapu bahan ini pada wajah, biarkan ia kering. Bilas dengan air suam yang dicampur dengan perahan limau nipis. Hasilnya, kulit cerah sekata.

6. Amalkan makan buah tomato pada waktu pagi kerana ia membantu menyingkirkan lemak di dalam tubuh. Jus tomato juga disarankan sebagai minuman harian bagi golongan yang mahu menurunkan berat badan.

Minum jus ini 15 minit sebelum makan, ia membuatkan anda berasa kenyang.

7. Bagi mereka yang mempunyai kulit kering dan bersisik, kembalikan kelembapan kulit dengan melenyek tomato dan lumur pada seluruh tubuh ketika mandi. Biarkan ia kering, kemudian bilas dengan air bersih. Lakukan seminggu sekali untuk melihat hasilnya.

8. Bagi merawat rambut kering dan bercabang, lumur jus tomato pada rambut dan balut dengan tuala selama 15 hingga 20 minit. Ia membantu rambut sihat dan bersinar.

9. Untuk masalah kelemumur pula, lenyek tomato dan sapu pada kulit kepala. Lakukan selama 15 hingga 20 minit, kemudian bilas dengan air bersih.

10. Bagi menghilangkan lingkaran hitam di bawah mata, lekapkan hirisan tomato yang disalut dengan yogurt asli pada mata. Ia mengurangkan kesan gelap dan membuatkan kulit cerah.


Wanita & Tekanan, Benarkah Selepas Berkahwin, Kehidupan Wanita Jadi Lebih Sukar?

Perkahwinan ialah akad yang menghalalkan di antara lelaki dengan perempuan hidup bersama dan menetapkan tiap-tiap pihak daripada mereka hak-hak dan tanggungjawab.

Perkahwinan juga merupakan sesuatu yang mulia di dalam Islam. Malahan ianya sangat dituntut sehinggakan junjungan besar Nabi Muhammad S.A.W sendiri menyatakan bahawa sesiapa yang tidak mengikut sunnahku maka bukanlah ia daripada umatku. Sunnah ini termasuklah perkahwinan.

Apabila berkahwinnya seorang wanita itu maka tanggungjawab seorang ayah terhadap anak perempuannya telah berpindah kepada suami.

WANITA DAN TEKANAN Selepas kahwin, lebih sukar kehidupan?

Jika ini sculpture yg dibuat,maka benarlah begini hidup wanita seluruh dunia digambarkan selepas berkahwin.

Kerana itu, disebutkan dalam pelbagai riwayat tentang mulianya akhlak Nabi sehingga Nabi uruskan dirinya sendiri,jahit baju,jahit kasutnya,siapkan makan keluarganya, Nabi buat kerja-kerja rumah,Nabi belai isteri-isteri baginda,Nabi bersihkan bekas haid isterinya, Nabi potong kuku isterinya, Nabi bantu ketika isteri Nabi naik unta sehingga Nabi letakkan pahanya ke tanah untuk dipijak isteri, Nabi paling banyak tersenyum, Nabi didik isteri dgn akhlak yang terbaik dgn perintah-perintah Allah, Nabi berlemah lembut pada isteri baginda, Nabi tak pernah tinggi suara pada isterinya bahkan Nabi tak pernah menjerit-jerit atau memaki hamun. Isteri Nabi juga diberikan pembantu untuk memudahkan segala urusan.

Bahkan Nabi org yang paling banyak ibadah kepada Allah,paling sempurna imannya, paling rajin bekerja dan sgt jujur tidak pernah mengambil harta isterinya untuk tujuan peribadi.Allahu Akbar!

Jika sebegini high class akhlak Nabi dan layanan suami kepada isteri,selayaknya disebutkan Nabi, “Jika dibolehkan manusia sujud kepada manusia,nescaya aku perintahkan isteri sujud kepada suami”‘..
Dgn kata lain,selayaknya suami sebegini mendapat penghormatan dari isteri bukan sekadar kerana suami itu menafkahi isterinya,dan bukan sekadar kedudukan suami lebih tinggi dari isteri,tetapi disebabkan suami itu sendiri memuliakan isterinya.

Namun hadis ini disalah guna pakai untuk mengatakan kedudukan lelaki sebagai suami terlalu tinggi sehingga isteri perlu taat tanpa sempadan dan korban sehingga mati!
Satu kezaliman yg membunuh sifat kemanusiaan dalam rumahtangga itu sendiri.

EMOSI YANG KOYAK

Dan kesannya emosi wanita bercelaru dan sakit. Sehingga tekanan-tekanan itu membawa kegilaan dan anak tidak berdosa menjadi mangsa dibunuh, dicampak luar flat ,ditikam, dikelar. Nauzubillahi minzalik.

Belum lagi beban emosi wanita itu dihenyak lagi dengan suami yang mengambil duit isteri, mencuri harta isteri, menyuruh isteri berhutang, berjanji akan bayar balik, bila diminta dikata mengungkit, tak bersyukur, tak boleh sabar, menetapkan pula itu ini isteri kena bayar dengan alasan isteri bekerja kenalah bersusah bantu suami, kaki lepak, keluar masuk rumah ikut suka, curang disebabkan isteri tak pandai melayan dan macam-macam rencah karenah kerana suami tidak diberi tanggungjawab sebagai lelaki yang perlu bersusah payah bukan sekadar mencari nafkah untuk isteri tetapi juga mengurus tadbir keperluan keluarganya dengan baik dan sabar.

Jika benar, seorang lelaki faham agama, pasti dan pasti akhlaknya seperti Nabi dan tiada seorang wanita akan terkoyak emosinya sebegini teruk. Dan tekanan-tekanan dari keluarga mertua, ipar duai sepupu sepapat, saudara mara, kawan-kawan, jiran tetangga dengan pelbagai rencah hentaman, pandai cakap, tukang mengajar, kecaman, suruhan, perintah, teguran kononnya mana boleh lelaki buat kerja rumah, mana boleh jaga anak, semua benda suami yang buat, habis isteri buat apa…? Soalan yang tidak masuk akal, suami takut bini, suami kena guna-guna…isteri macam ni tak layak jadi ibu sebab tengok suami yang uruskan anak-anak..Allah…beban sangat tengok suami tu…derita sungguh suami perkasa kena buat semua kerja rumah…isteri tak tahu tanggungjawab….Isteri tak bersusah payah dengan suami, Dan desakan-desakan ini juga yang menambah sakit mental wanita.

Belum cerita tentang isteri ceaser belah perut yang kadang-kadang terkoyak balik jahitan dan bernanah dalamnya akibat gerakan yang banyak dan angkat benda berat, bahkan bertahun pun tak hilang lagi sakit ceaser itu. Punya bertarung nyawa untuk suami. Belum lagi cerita perut berparut seribu dan perut lembik macam kain buruk akibat mengandungkan zuriat-zuriat suami,longgar sana longgar sini dan suami hanya pandai komplen.

Belum juga kisah terkuburnya cita-cita selepas kahwin dengan ‘hukum buatan manusia’ lepas kahwin, isteri kena ikut suami.
Tanpa kompromi, tanpa berbincang, ikut sahaja.

Seharusnya sebelum kahwin sudah jelas perancangan ke depan, dan kesedian kedua-dua pihak supaya tiada sesiapa ditekan emosi. Jelas dan jujur. Jika tak sedia, jangan teruskan perkahwinan.

Nak sambung belajar, mak mertua kata tak perlu sebab perempuan lebih baik duduk rumah, mengasuh anak. Terkubur satu lagi hasrat dan cita-cita yang ditanam dengan semangat membara dari kecil hasil didikan ibu ayahnya…Anak perempuan siapa yang diperlakukan sebegini? Kezaliman apa sehingga dinafikan hak wanita untuk memperoleh apa yang dihajati dari kecilnya? Dunia apa yang dicorak untuk para isteri ini? Tekanan!

Mulia sungguh menjadi suri rumah, tetapi pastikan suri rumah yang merasa nikmat bahagia, bukan derita stres tekanan sehingga sakit mental dibuatnya! Allah…

Lalu dia diajar untuk reda, sabar, taat sedangkan tak cukup duit, ibu ayah perempuan pula yang kena tanggung bagi duit sebab suami tak cukup duit.
Isteri yang tiada pemilikan apa-apa, ,terkulat-kulat lihat apa orang lain ada sedangkan dia juga punya angan-angan dan impian. Nak bagi duit pada mak ayah yang membelanya dari kecil juga tak mampu.
Pemilikan isteri yang membunuh emosinya! Semua harap suami sedang suami pula tak mampu memberi secukupnya bahkan berkira-kira pula! Ya Allah!

Ditambah suara-suara yang mengatakan isteri habiskan duit suami. Bahaya betul perkataan-perkataan jahat ini.

Sewajarnya selepas kahwin, lebih mudah hidupnya kerana lelaki meminangnya dengan janji untuk menjaganya, mengangkat martabatnya, melindunginya, meneruskan semangatnya untuk memperoleh cita-citanya dan perjuangannya.

MALANGNYA LELAKI DIAJAR JADI RAJA & WANITA DIAJAR BERKORBAN TANPA JEMU

Sama-sama bina cita-cita, sama-sama membangunkan antara satu sama lain, sama-sama bina keluarga, sama-sama didik anak…MashaAllah.

Sekalipun suami itu sangat baik, dibelanjakan hartanya untuk keluarganya, disiapkan tempat tinggal, makan pakai, dicebok anak-anak, dimandikan anak-anak, disuap makan, dibasuh baju anak isterinya, dia juga yang memasak, belum lagi dia dapat membalas jasa isterinya bertarung nyawa ketika melahirkan zuriat-zuriat untuknya bahkan zuriat-zuriat itu pula dengan rahmat Allah akan menjadi penolongnya ke syurga .

Suami juga tak pernah sekali pun gadaikan nyawa untuk melahirkan, antara hidup dan mati (mungkin ada suami yang kerjanya berisiko tinggi, itu tidak dinafikan),suami tak pernah hilang kecantikannya akibat tidur yang tak cukup, bentuk badan yang dah tak sama, lelah yang tak habis menyusu dan fikirkan sakit anak dan pelbagai ragam anak siang malam yang tak pernah habis.

Bagaimana selepas selesai bersalin, isteri juga yang dukung anak bahkan isteri juga basuh baju anak dan suami. Ya Tuhan…

Bila isteri dah sihat sikit, berjalan bersama, isteri juga yang dukung anak…alasan anak nak pada ibunya..ke sana ke mari isteri gendong anak, suami jalan pegang hp di tangan. Ya Allah.berat bawa perut pun takpernah habis rasanya.Suami hanya bawa diri…Relax je suami. Sakit pinggang membawa perut mengandung pun tak pernah habis lagi!

Inilah realiti, apabila kita tidak menyediakan anak-anak lelaki kita sebagai hero dan penyelamat, sebagai pelindung dan sanggup bersusah payah berkorban untuk anak isterinya tapi kita cerita pada anak lelaki kita, lepas kahwin ada orang jaga dia…lepas kahwin lebih terurus hidupnya…

Berapa ramai yang bercerita lepas kahwin, kena jaga isteri dengan sempurna, isteri ini amanah, bantu isteri, buat kerja-kerja rumah, uruskan anak, jangan harap duit isteri, usaha sungguh-sungguh, jaga mak ayahnya, jadi laki-laki bermaruah, jaga solat di masjid/ surau / tempat azan dilaungkan, jaga Al-Quran setiap hari, jaga rumahtangga dan jangan khianat. Tidak ramai bukan?

Berapa ramai ambil tahu tentang impian isteri dan sama-sama usaha mendapatkannya atau setidaknya memberikan dia jalan lebih selesa untuk kehidupan rumah tangganya?

Malangnya, lelaki diajar menjadi Raja, dan wanita diajar berorban tanpa jemu. Sehingga semua pakaian suami perlu dicuci, digosok, disediakan sehingga di mana letaknya stoking pun, kalau tak jumpa, isteri juga kena marah. Lelaki diajar makanan tersedia untuk dijamah, pinggan tak perlu cuci, rumah tak payah sapu, mop lagilah tidak, cadar katil tak payah tukar, masak tak payah, semuanya kerja orang perempuan…

Akhirnya isteri tarik muka, penat letih, tiada lembut lembut, hanya jerit pekik, marah tak tentu pasal, lalu dikatakan…oh isteri tak macam dulu, isteri derhaka, isteri tak memahami, isteri tak layak jadi ibu….

USAH BANYAK MARAH DAN BANYAK TEGUR

Takutlah pada Allah. Berlebih-lebihlah suami dalam membuat tugasan rumah. Berilah kerehatan dan belaian kepada isteri, penghargaan dan kasih sayang, urutan dan sentuhan, doa dan semangat, kerja keraslah untuk isteri anak-anak, bukan banyak komplen banyak marah, banyak tegur.

Takutlah kerana para suami akan menghadap Allah. Ikhlaslah dalam setiap khidmat pada keluarga. Nescaya, isteri akan jadi ibu yg penyayang, isteri penyejuk mata,manis wajahnya, dan lunak kata-katanya serta pasti dia menghormati suaminya.

Anak-anak penuh kasih sayang dan ceria, tidak murung dan memberontak. Ajarilah isteri dengan didikan agama untuk memperbaiki Al-Quran dan solatnya.

Begitulah jika agama dipelajari, difahami, diamalkan. Tidaklah kita memandai-mandai menzalimi wanita. Jadilah wanita yang bersyukur. Sayangi suamimu dan berlemah lembutlah, rendahkan suaramu dan janganlah dikeluarkan kata-kata yang tajam. Tetaplah dalam kesabaran, doa, solat dan peliharalah auratmu, labuhkan tudungmu, longgarkan pakaianmu dan pakailah baju berlengan panjang. Nikmat mana lagi yang mahu engkau dustakan wahai wanita?

Berdoalah supaya bahagia sampai syurga paling tinggi dan bertaubatlah bagi yang menyakiti tanpa sedar. Berbincang dan berubahlah.

Buat para isteri, tetaplah membantu suamimu untuk apa juga urusan kerja rumah dengan ikhlas dan bersyukurlah atas pemberiannya. Jangan jadikan suamimu tempat untuk ditengking jerkah, disuruh itu ini tetapi mohonlah pertolongannya dengan kata yang lunak dan baik. Bertolak ansurlah dalam urusan-urusan rumah tangga dan maafkan kekhilafan suamimu. Bertolak ansur dan belas kasihan adalah kunci untuk tidak mencari salah pasangan. Tetapi sama-sama sepakat, sama-sama membantu segala urusan rumahtangga.

Pastikan tulisan ini dibaca dengan ilmu bahawa kisah ini berkaitan wanita dan tekanan. Janganlah dengan post ini, menghilangkan hormat isteri kepada suami tetapi bawalah berbincang. Tidak ada suami yang mahu isteri yang dinikahi tertekan. Cuma mungkin si suami terlepas pandang.

Tahniah untuk isteri yang ikhlas membuat kerja-kerja rumah kerana mencari reda Allah.

Tahniah buat suami-suami yang telah menjaga para isteri tuan-tuan dengan sempurna. Allah berkati hidup tuan-tuan.


Semuanya Anda Perlu Tahu Tentang BEAUTY BLENDER  Dan Cara Menguruskannya

Span solek telah merevolusikan dunia glamor hari ini. Ia telah memodenkan cara pencampuran foundation dan concealer pada kulit. Aplikasinya yang halus dan lembut memberikan warna yang sekata pada bahagian wajah yang berbeza. Ucapkan selamat tinggal kepada semua penampilan asas yang menarik yang dapat dilihat dengan segera.

Span blender solekan membolehkan foundation menyatu pada kulit dengan sempurna menjadikannya kelihatan semula jadi dengan kemasan yang sekata. Namun, itu tidak biasa dari segi penggunaannya kerana anda sering bingung tentang penggunaannya. Jom hilangkan semua keraguan anda mengenai penggunaan sponge kecantikan blender.

The original beauty blender

Sponge solek yang paling terkenal adalah pengisar kecantikan yang asli, yang pertama seumpamanya. Hujungnya yang berbentuk bulat digunakan untuk menutupi kawasan pipi yang memberikan kemasan seperti sikat udara untuk membuat pemerah pipi pada tulang pipi dan hujung ketepatannya menyentuh kawasan di bawah mata.

Span hujung rata

Cukup pesaing untuk pengisar kecantikan asli, alat tiga tujuan ini merangkumi semua dimensi. Bahagian sisi bulatnya digunakan di kawasan yang lebih luas, tepi rata digunakan untuk kontur, dan hujungnya yang tepat meliputi kawasan yang sukar dijangkau seperti ruang antara mata dan hidung.

Tear drop

Tujuannya adalah untuk memberikan 360 darjah kesempurnaan pada wajah. Telah diberikan bentuk untuk mengendalikan jumlah liputan di wilayah tertentu. Hujungnya yang sangat runcing digunakan untuk menutup kawasan terkecil yang mungkin dilewatkan oleh span lain. Ia digunakan dengan foundation cecair, concealer, dan pencahayaan.

Wedges

Baji ini kurang menyerap produk dan memberikan lebih banyak pada kulit anda. Dengan menggunakan span berstruktur segitiga ini, anda bukan sahaja dapat mengurangkan pembaziran tetapi juga dibentuk sedemikian rupa sehingga merangkumi semua aspek wajah seseorang. Bahagian hujungnya yang terbaik berfungsi untuk mencapai kawasan padat.

PRODUK CADANGAN:

Sponge solek ini mempunyai bentuk yang unik dan diperbuat daripada bahan eksklusif yang hanya terdapat pada beautyblender® yang memastikan aplikasi tanpa cela tanpa cela dengan minimum produk. Gunakannya dengan asas, serbuk, dan produk kulit lain.

Beauty blender ini adalah perwatakan kehangatan sunkissed di bahu anda, warna kuning lemon yang cantik pasti memberikan senyuman ke wajah anda dengan bahan aqua-activ ™ eksklusif yang sama dengan beauty blender yang asli.

Reka bentuk sempurna yang dibina sehingga tahan lama, blender ini menjangkau setiap kontur wajah dengan mudah. Menyembunyikan, mengukir dan menyerlahkan dengan cecair, krim dan serbuk untuk kulit definisi tinggi. Gunakan tepi, permukaan rata dan titik untuk memastikan liputan menyeluruh yang lancar.

Kunci untuk membersihkan span solekan? Menggunakan geseran yang cukup sehingga anda benar-benar membersihkannya tetapi tidak terlalu kuat sehingga anda merosakkannya. Itulah sebabnya anda disarankan menggunakan pad silikon bertekstur, permukaan yang lembut tetapi berkesan untuk membersihkan Beautyblender tanpa terobek.

Langkah 1: Basahkan span anda. Picit perlahan span anda di bawah air yang mengalir hingga basah sepenuhnya.

Langkah 2: Masukkan sebilangan sabun. Picit cecair pembersih atau gosokkan sabun bersama sarung tangan sehingga tepu sepenuhnya (saranan sabun asas tanpa bau seperti sabun bayi).

Langkah 3: Gosok dan bilas. Jalankan span anda bersama dengan silikon sehingga noda solekan anda hilang  tidak menggeliat atau menarik  dan kemudian bilas sehingga airnya jernih.

Langkah 4: Keringkan. Ketepikan span anda dan biarkan kering udara dengan banyak peredaran (pengeringan span solek anda di tempat tertutup sebenarnya boleh menyebabkan cendawan).

PRODUK CADANGAN:

Blendercleanser® Solid® ini adalah versi yang diperbaharui dari formula kecantikan yang paling laris, kini diserap dengan arang untuk hasil pembersihan yang luar biasa. Ia secara berkesan membersihkan semua berus Beautyblenders dan solekan anda. Dengan sedikit warna lavender, ia merangkumi pad gosok silikon besar untuk membolehkan pembersihan berus solek.

Sigma Spa® Brush Cleaning Mat adalah alat pembersih bebas-tangan yang inovatif. Ia mempunyai tujuh pilihan tekstur berbeza yang membersihkan berus solekan atau beauty blender. Direka dengan cawan sedutan di bahagian belakang, tikar ini akan diletakkan dengan selamat di permukaan rata. Ia juga sesuai dengan kebanyakan sinki.

Sekiranya span solekan anda begitu kotor sehingga anda tidak yakin warna asalnya ketika anda membelinya, anda perlu mencari senjata besar: sabun. Sama ada anda lebih suka menggunakan pembersih cair atau sabun terpulang kepada anda, tetapi kedua-dua kaedah ini akan memberikan hasil yang bersih-bersih.

Langkah 1: Basahkan span anda. Perah span anda di bawah air mengalir sehingga mengembang dan direndam sepenuhnya.

Langkah 2: Tambahkan pembersih. Sekiranya anda menggunakan pembersih cair, curahkan sabun terus ke span dan mula mengurut, menekan, dan memasukkannya ke telapak tangan basah anda. Sekiranya menggunakan sabun bar, gosokkan span berulang-ulang ke atas bar sambil memberi tekanan untuk membina buih.

Langkah 3: Bilas. Setelah pembersih sabun berubah menjadi keroh, anda boleh membilas. Perah span di bawah air bersih hingga airnya jernih, kemudian sisihkan hingga kering.

NOTA: Sabun boleh menjadi keras dan kering, jadi melakukan pembersihan ini dengan kerap boleh mula memecahkan span anda dari masa ke semasa. Sebaliknya, cubalah salah satu pilihan yang lebih lembut ini, di bawah, dan simpan sabun bar untuk pembersihan bulanan.

PRODUK CADANGAN:

Semburan pembersih tanpa air yang berfungsi dengan cepat dan mudah untuk menghilangkan noda permukaan sehingga pengisar kecantikan dan sikat solek anda sentiasa dalam keadaan prima, di mana sahaja anda berada.

Pembersih cecair lembut ini memecahkan solekan dan kotoran yang degil sambil mengekalkan integriti bahan eksklusif spons beautyblender®. Diformulasikan dengan kelapa dan kelapa sawit lestari, formula pelembapnya cukup lembut untuk digunakan setiap hari.

Cubalah kaedah pembersihan dua kali: Rendam span anda dalam pembersih cair, kemudian ikuti dengan skrub lembut dengan sabun bar untuk menghilangkan setiap sisa-sisa terakhir.

Langkah 1: Rendam. Masukkan beberapa titis pembersih cair ke dalam mangkuk kecil dengan air suam, masukkan span kotor ke dalam larutan sabun. Biarkan merendam selama beberapa minit sebelum beralih ke langkah 2.

Langkah 2: Gosok. Masukkan span anda ke dalam bar sabun, perhatikan kawasan yang mempunyai noda yang mendalam. Sebaik sahaja anda mengeluarkan buih, gunakan jari anda untuk mengurut sabun lebih dalam ke dalam span.

Langkah 3: Bilas. Setelah span mula mengeluarkan noda solekan lama, jalankan di bawah air bersih untuk dibilas. Beri beberapa perahan untuk mencuci semua sabun. Ketepikan hingga kering.

Sekiranya anda lebih suka mengambil risiko kerosakan daripada menghabiskan sepanjang masa menggosok dan merendam span anda, boleh guna kaedah gelombang mikro. Zap cepat adalah semua yang diperlukan untuk membersihkan span solekan anda.

“Memanaskan gelombang mikro span dalam air sabun pada dasarnya seperti versi yang terlalu banyak memasukkannya ke dalam mesin basuh anda, yang menggunakan air panas dan sabun untuk membersihkan kain,” kata ahli dermatologi. “Tenaga gelombang mikro juga mungkin akan membunuh mikroorganisma yang mungkin tumbuh di span.”

Tapi tunggu! Jangan hanya meletakkan span kotor anda di dulang gelombang mikro dan tekan mula atau anda akan mengalami kekacauan yang melilih dan mood yang tidak baik. Sebagai gantinya, ikuti langkah di bawah untuk mendapatkan span yang baru.

Langkah 1: Buat campuran air sabun. Pertama, campurkan sebilangan kecil sabun ringan (sabun pinggan atau syampu bayi akan berfungsi) dengan air dalam cawan yang selamat dari gelombang mikro. Anda boleh memerhatikannya ketika melakukan pengukuran – pastikan ada penyelesaian sabun yang cukup untuk menutup span sepenuhnya.

Langkah 2: Basahkan span. Beri span sedikit perasan di dalam air untuk membasahi air, kemudian rendam sepenuhnya ke dalam cawan.

Langkah 3: Zap. Ketuhar gelombang mikro cawan selama kira-kira satu minit, tunggu sekurang-kurangnya 30 saat sehingga cawan itu sejuk sebelum mengambilnya dari gelombang mikro. Air sabun akan berubah menjadi sisa solek cecair, dan span kasar anda akan kelihatan seperti baru.

Langkah 4: Menyingkirkannya. Setelah air sejuk, bilas dan masukkan span di bawah air yang mengalir, kemudian ketepikan hingga kering.

PRODUK CADANGAN:

Diilhamkan oleh bahagian kapsul pil yang saling berkait, pemegang mudah alih ini menjadikan penyimpanan atau membawa blender kecantikan anda dalam perjalanan sangat mudah, melindunginya dari kotoran dan kuman. Lebih baik lagi, kapsul fleksibel yang tahan pecah dapat menampung hingga dua blender kecantikan basah. Reka bentuk inovatif juga membolehkan pengudaraan supaya spons boleh kering dengan betul.


Wanita Perlu Beli Rumah Awal Kalau Boleh Semasa Bujang Salah Satu Sebabnya Pendapatan Tambahan Lepas Kahwin

Rumah adalah keperluan hidup. Perkara paling penting untuk golongan muda membeli hartanah adalah pengurusan kewangan. Seeloknya wanita berusaha untuk membeli sebuah kediaman sebelum mendirikan rumah tangga.

10 tip beli rumah pertama yang newbie wajib tahu seperti yang dikongsikan oleh Harith Faisal.

Rumah Pertama Rumah Pelaburan
Kalau rumah pertama tu anda beli untuk duduk sendiri, agak sukar nak tambah rumah lagi. Lagi-lagi kalau rumah tu makan sebahagian besar gaji. Rumah pertama untuk pelaburan, hasil sewaan dikira sebagai pendapatan tambahan.

Rumah Pertama Bukan Rumah Idaman
Semua orang teringin nak rumah besar, senibina moden, ruang tamu yang luas dan perabot yang mahal. Tapi cuba fikir rasional. Mampu beli sekarang dengan gaji RM2,500? Kalau belum mampu, beli rumah kecil pun tak mengapa. Takkan nak tunggu harga rumah naik lagi.

Rumah Pertama Kecil Tidak Mengapa
Rumah besar, modal deposit dan kos-kos lain pun besar juga. Sekurang-kurangnya 15% daripada harga rumah. Secara asasnya, rumah kecil RM100,000 perlukan modal RM15,000 sahaja. Rumah RM300,000 pula perlukan modal RM45,000. Keluarga kita pun kan kecil lagi. Mengapa bayar lebih untuk bilik yang tidak berpenghuni.

Rumah Pertama Bawah Harga Pasaran
Pasaran pada masa ini memihak kepada pembeli. Tuan rumah ada yang terdesak menjual rumahnya. Pembeli kena bijak nego selagi boleh untuk dapatkan harga terbaik. Elak beli rumah atas harga pasaran. Nanti anda yang merana nak keluar modal.

Rumah Pertama Bukan Maksimum Kelayakan
Kalau layak rumah harga RM300,000, carilah rumah berharga RM250,000. Supaya mudah dapat kelulusan bank. Bagi ruang sedikit kepada DSR (Debt Service Ratio). Lain bank, lain cara kiraan kelayakan pembiayaan. Takut bank A sahaja kata layak RM300,000. Bank B, C, D, E cakap RM260,000 sahaja.

Rumah Pertama Beli Dengan Ejen
Ejen Hartanah akan bantu mendapatkan rumah yang sesuai dengan bajet anda. Lebih-lebih lagi jika anda memang zero bab hartanah. Jangan percaya mitos “beli dengan ejen, harga rumah jadi mahal”. Ejen hari-hari berurusan jual beli rumah. Kita pula nak beli rumah setahun sekali pun belum tentu. Gunakan kepakaran mereka.

Rumah Pertama Sebelum Berkahwin
Beli rumah di pasaran subsale sekurang-kurangnya 15% di bawah harga pasaran. Lepas tu kahwinlah. Bakal pak mertua pun seronok bila tahu bakal menantunya dah ada rumah. Terus green light. Rumah dapat, orang rumah pun dapat. Bijak!

Rumah Pertama Sebelum Kereta
Beli 2 buah apartmen dengan masing-masing ansuran RM700 dan keduanya disewakan pada kadar RM900. Dapat aliran tunai positif RM400 daripada dua rumah, boleh pakai Proton Saga Plus percuma. Nak pakai Honda City percuma macam mana pula? Ini ideanya sahaja. Jangan lurus bendul. Ambil kalkulator, kiralah sendiri.

Rumah Pertama Dengan Modal Minima
Beli rumah murah-murah sudahlah, nego dengan tuan rumah bagi deposit rendah atau beli rumah daripada pemaju dengan entry cost mudah dan guna pakej 100% pembiayaan bagi yang layak. Saya kata modal minima, bukannya modal langsung tak perlu ada.

Rumah Pertama Bukan Beli Ikut Nafsu
Pembeli rumah pertama biasa teruja dengan pelbagai iklan dan tawaran. Itu macam bagus. Ini pun macam bagus. Jangan ikut nafsu, tapi ikut ilmu. Ilmu bukan datang bergolek tapi perlu dicari.

Sebelum melabur pada hartanah, lebih baik melabur dahulu pada ilmu. Takut-takut nanti duit untuk melabur entah je mana. Duit ‘melebur’ lagi adalah. Kita mungkin tak boleh berkongsi harta dengan kawan kita. Tapi kita mesti boleh berkongsi ilmu dengan mereka. Kerana ilmu yang dikongsikan tidak akan berkurangan. Malah dapat pula pahala yang berpanjangan.

MENGAPA WANITA PERLU BELI RUMAH AWAL?

Bila zaman telah berubah dan 48% wanita jelita hari ini telah bekerja.  Ini sebab mengapa wanita perlu ada rumah sendiri.

1. Pendapatan Tambahan Pelaburan
Rumah boleh disewakan dan jadi pendapatan tambahan lepas kahwin, tak semua orang dapat suami kaya raya. Maka belilah sebuah rumah dan jadikan pendapatan keluarga.

2. Waktu Tak Terduga
Kita tak tahu suami yang kacak macam Nepal itu sayang kita sampai bila. Jika ditinggalkan pergi, bila mereka terjumpa Gadis Tik Tok setidaknya ada rumah sendiri.

3. Bukan Harta Sepencarian?
Rumah yang dibeli sebelum kahwin, bukannya harta sepencarian. Jika berpisah ia tetap hak isteri tersebut.

4. Bantu Suami
Masalah kewangan selepas kahwin biasanya semakin sukar. Jika sesuatu berlaku boleh refinance atau pendapatan sewa bantu suami tercinta dan hidup bahagia selamanya.
Cari dan belilah sebuah rumah kecil agar bahagia dan sempurna sebelum bencana.


“Banyak Benda Yang Saya Korbankan,” – Aina Abdul Kongsi Tentang Usaha Untuk Capai Penampilan Menarik

Baru-baru ini rancangan The Hijabista Show yang merupakan salah satu rancangan digital di bawah jenama Hijabista telah membawakan satu isu menarik iaitu Berkorban Untuk Cantik. Menerusi perkongsian dalam rancangan tersebut banyak input positif yang diperolehi.

Salah seorang selebriti yang ditampilkan di dalam episod tersebut menerusi temubual bersama wartawan di lapangan ialah Aina Abdul. Penyanyi yang memiliki vokal bermutu tinggi ini menceritakan perihal perkara yang perlu dikorbankan untuk tampil lebih cantik.

Kongsinya, “Saya setuju dengan kata-kata ini kerana saya sendiri banyak perkara yang dikorbankan, terutamanya apabila saya seorang yang suka makan. Tetapi demi tampil lebih langsing dan juga sihat, saya kena korbankan beberapa perkara yang disukai.”

Apabila berbicara soal makanan, ini antara kelemahan ramai orang. Namun bagi Aina, dia perlu menetapkan pendirian agar golnya untuk tampil menarik dan lebih sihat tercapai.

Tambahnya lagi, “Saya menolak untuk makan makanan yang terlalu berkarbohidrat dan terlalu berminyak. Jadi saya gembira dengan pilihan ini, I am still working on it dan saya masih mahu turunkan berat badan sebanyak beberapa kilo.”

Penulis setuju dengan apa yang dikatakan oleh Aina, untuk menjadi cantik kita perlu berkorban beberapa menu yang suka dinikmati sebelum ini, barulah impian boleh tercapai. Bab menolak makanan berkarbohidrat dan juga berminyak bukan sekadar untuk kurus bahkan sangat bagus untuk kesihatan sebenarnya

Sebagaimana yang dianjurkan oleh kebanyakan pakar pemakanan, lebihkan menu masakan yang direbus dan juga bakar untuk mengurangkan kadar kolesterol. Apabila menikmati makanan pula, jangan berlebihkan kerana ia hanya memudaratkan.


Rupanya Banyak Manfaat Berkumur Dengan Air Garam! Nombor 3 Paling Ramai Yang Pernah Cuba!

Tidak semua produk yang dijual di pasaran itu memberi kesan yang baik kepada kita. Kadang-kala, bahan semula jadi memberi kesna yang lebih baik daripada produk yang mengandungi banyak bahan kimia.

Garam bukan sahaja boleh digunakan dalam masakan, malah ia juga boleh digunakan dalam aspek kesihatan dan kecantikan. Tak percaya? Jom baca!

1.Meredakan radang tekak

Kumur dengan air garam boleh menyembuhkan radang tekak secara semulajadi. Selain itu, kumur dengan air garam hanya bisa mengatasi gejala radang ringan seperti rasa gatal di tekak.Tetapi, jika tekak anda dalam situasi yang krinok, anda haruslah mengambil ubat-batan yang disyorkan oleh doktor.

2. Merawat masalah sinus dan pernafasan

Mengumur dengan air garam membantu mengurangkan jangkitan pada saluran pernafasan dan dapat merawat masalah sinus. jangkitan boleh disebabkan oleh selsema. Apabila kumur dengan air garam, ia dapat mengurangkan masalah di atas.

3. Mengurankan masalah ‘ulcer’

Menyakitkan tapi berkesan! ‘Ulcer’ yang berlaku disebabkan luka yang tumbuh dalam bahagian mulut seperti lidah, gusi dan lelangit. Apabila kita rajin berkumur dengan air garam, ia boleh menghilangkan rasa sakit dan luka ‘ulcer’.

4. Menjaga kesihatan gigi dan gusi

Berkumur dengan air garam dapat mengeluarkan bakteri yang ada di celah-celah gusi atau gigi. Manfaat berkumur dengan air garam ternyata bisa mencegah radang gusi, menghilangkan masalah plak dan gigi berlubang dan ia mampu menurunkan jumlah bakteria yang berbahaya di dalam air liur.

5. Mengurangkan masalah elergi

Alergi yang datang daripada haiwan mahupun makanan menjadikan tubuh badan kurang rasa selesa. Untuk menghilangkan rasa tidak selesa itu, anda boleh berkumur dengan air garam yang mampu untuk meringakan maslaah elergi tersebut.


Masalah PORI-PORI Yang Besar Boleh ‘SETTLE’  Dengan Penggunaan Ais Kiub TIMUN Ini. Mudah & Selamat!

Tidak semua individu bernasib baik untuk memiliki kulit yang licin, mulus dan flawless. Setiap individu memiliki masalah kulit yang berbeza-beza. Selain masalah jerawat dan jeragat, antara masalah kulit lain yang sering membuatkan anda runsing adalah masalah pori-pori yang besar pada wajah.

Terdapat pelbagai petua boleh dicuba tidak kira petua moden mahupun tradisional. Yang penting, ia sesuai untuk kulit muka anda. Sedang tular di laman Facebook kini adalah satu perkongsian petua untuk mengecilkan pori-pori pada wajah yang telah dikongsi oleh Nauf Safuan.

Menurutnya, ais kiub timun ini boleh membantu dalam mengecilkan pori-pori yang besar pada wajah. Selain itu, ia juga boleh menghilangkan lingkaran gelap pada bawah mata dan membantu meredakan sunburn pada wajah. Yang penting, ia tidak mengandungi bahan kimia dan selamat untuk digunakan.

Berikut merupakan perkongsian Nauf Safuan tentang ais kiub timun ini. Semoga perkongsiannya bermanfaat untuk anda semua.

Haa! Tip khas untuk anda yang ada pori-pori besar terowong menora.

Pori-pori terbuka ni, masalah ramai orang termasuk aku. Jadi aku akan pakai ni tiap hari supaya pori-pori aku ni cepat mengecil. Terutama kalau seharian kerja luar. Panas dan peluj. Balik aku akan terus apply ais kiub timun ni.

Selain tu, tip ni boleh juga untuk anda yang nak hilangkan kehitaman bawah mata. Atau nak atasi bibir kering pun boleh.

Getah yang ada pada timun ni sangat baik untuk membantu meredakan muka yang gelap akibat sunburn. Dengan pengunaan ais timun, kulit akan kembali kepada asal dengan lebih segera.


Perkongsian Seorang USTAZ Tentang Solat JAMAK, Memang  Memudahkan PERJALANAN Tetapi Perlu Tahu CARA Yang Betul

Islam memang agama yang mudah dan tidak akan menyusahkan penganutnya. Seperti yang kita sedia maklum, solat lima waktu merupakan rukun Islam yang wajib dilakukan oleh setiap individu yang beragama Islam. Sempena cuti Tahun Baru Cina yang bakal menjelang ini, tentu anda ada rancangan untuk berjalan-jalan bersama ahli keluarga kan?

Tetapi, sekiranya anda sedang berada dalam perjalanan yang jauh atau sedang bermusafir, tahukah anda bahawa anda sebenarnya boleh melakukan solat jamak?  Jamak bermaksud menghimpunkan dua waktu solat dalam satu waktu. Contohnya jika anda mahu solat Zohor, anda himpunkan solat Asar dalam waktu Zohor sekali.

Jamak pula terbahagi kepada dua iaitu Jamak Taqdim dan Jamak Takhir. Jamak Taqdim ialah menghimpunkan dua waktu solat dalam waktu pertama manakala Jamak Takhir pula menghimpunkan dua waktu solat dalam waktu yang kedua.

Jangan pening-pening kerana seorang ustaz iaitu Ustaz Abdullah Khairi telah berkongsi cara solat jamak yang betul. Ya, memang solat jamak ini memudahkan perjalanan tetapi anda perlu tahu cara yang betul. Jangan tersalah solat pula. Ayuh baca perkongsian Ustaz Abdullah Khairi menerusi akaun Facebooknya.

Betul ka cara kita solat jamak sebelum ni?

Jom check balik..

Hari ini saya nak share cara solat jamak untuk memudahkan perjalanan kita.

Sebelum itu, solat Jamak dan Qasar hanya apply untuk waktu Zuhur, Asar, Maghrib dan Isyak. Okay, Jamak bermaksud menghimpunkan 2 waktu solat dalam satu waktu. Jamak terbahagi kepada dua iaitu Jamak Taqdim dan Jamak Takhir. Jamak Taqdim ialah menghimpunkan 2 waktu solat dalam waktu pertama.

Contoh Jamak Taqdim ialah Solat Zuhur dan Asar dihimpunkan dalam waktu Zuhur dan Solat Maghrib dan Isyak dihimpunkan dalam waktu Maghrib. Manakala Jamak Takhir ialah menghimpun dua waktu solat dalam waktu yang kedua iaitu solat Zuhur dan Asar dalam waktu Asar serta solat Maghrib dan Isyak dalam waktu Isyak. Rasanya jelas kan part ni?

Qasar pula bermaksud memendekkan solat empat rakaat menjadi dua rakaat. Maknanya, qasar tak apply untuk Solat Maghrib dan Subuh. Hanya untuk solat Zuhur, Asar dan Isyak.


Titipan Nasihat Daripada Allah SWT Melalui Surah Al-Mulk, Amalkan Sebelum Tidur Untuk Jaga Diri Dari Seksaan Kubur

Kita sering alpa untuk melakukan perkara-perkara yang di syorkan dalam Islam sebelum tidur. Misalnya, seperti baca doa, ambil wudhuk, dan sebagainya supaya tidur kita juga menjadi satu ibadah.

Jadi jangan lengahkan masa untuk tidak tahu dan buat-buat tak tahu ya sis. Ayuh kita kenali pengamalan surah Al-Mulk sebelum tidur.

Al-Quran merupakan sumber panduan kehidupan buat manusia yang mengandungi pelbagai surah-surah titipan nasihat. Setiap surah juga adalah satu pesanan daripada Allah SWT buat kita sekalian hambaNya.

Jadi sebelum tidur, terdapat amalan yang di anjurkan supaya di amalkan sebelum tidur. Surah Al-Mulk di anjurkan untuk di jadikan sebagai amalan sebelum tidur untuk menjaga diri dan juga penghalang daripada seksaan kubur.

Dalam surah Al-Mulk terdapat satu ayat yang cukup istimewa yang menegaskan tentang usaha yang optimum. Tambahan lagi, ia menyuruh supaya umat manusia untuk berusaha bersungguh-sungguh bagi mencapai amalan yang lebih baik dalam kehidupan.

“Dia lah yang telah mentakdirkan adanya mati dan hidup (kamu) – untuk menguji dan menzahirkan keadaan kamu: siapakah di antara kamu yang lebih baik amalnya; dan Ia Maha Kuasa (membalas amal kamu), lagi Maha Pengampun, (bagi orang-orang yang bertaubat);” (Surah Al-Mulk, 67:2)

(Ahsanu ‘amala)

Kita di syorkan untuk tidak boleh duduk diam dan terlalu selesa dengan amalan yang di lakukan sekarang. Jadi buat dahulunya yang tidak pernah solat, usahakanlah diri untuk mendirikan solat. Jika tidak pernah membayar zakat, cubalah untuk menunaikan tuntutan zakat–begitu juga dengan jika tidak pernah menyentuh Al-Quran dengan agak lama, ringankanlah tangan untuk membaca Al-Quran. Perubahan perlu di ambil mengikut kebolehan anda, sama ada lambat atau cepat, terpulang pada anda.

Ibnu Taimiyyah pernah menjelaskan bahawa orang yang faqih (faham) bukanlah hanya berlandaskan kepada orang yang hanya dapat bezakan antara baik dan buruk, malah, dapat bezakan secara ketara apa yang lebih baik dan paling buruk. Ini bermakna mereka dapat membezakan perkara yang mustahak dan mendahulukan apa yang lebih penting berbanding yang kurang penting.

Rasulullah SAW pernah bersabda untuk mementingkan hal yang lebih berfaedah dan kurangkan kepentingan terhadap perkara yang tidak bermanfaat.

Dari Abu Hurairah RA, daripada Rasulullah SAW bersabda:

“Di antara kebaikan Islam seseorang adalah meninggalkan hal yang tidak bermanfaat” (HR. Tirmidzi no. 2317, Ibnu Majah no. 3976. Syaikh Al Albani mengatakan bahawa hadis ini sahih).

Apa yang boleh menjadi iktibar adalah kurangkan perkara yang tidak berfaedah sepertinya bergaduh tentang sesuatu perkara yang tidak berfaedah di sosial media. Sanggup menghabiskan masa dengan perkara yang berunsurkan mengata orang dan sebagainya. Jadi anda perlu pentingkan perkara yang bermanfaat dan lebih berfaedah.